﻿7 Adriana Bădescu Codruţa Mirci Gabriela Bögre Managementului Resurselor Umane - manualul profesionistului - 8 Adriana Bădescu Codruţa Mirci Gabriela Bögre Managementului Resurselor Umane - manualul profesionistului - Realizat în cadrul proiectului Phare 2005/ 017-553.04.02.02.01.529 “Întărirea rolului funcţiei de resurse umane în organizaţii” 9 Descrierea CIP a Bibliotecii Naţionale a BĂDESCU, ADRIANA Managementul resurselor umane : manualul profesionistului / dr.Adriana Bădescu, Codruţa Mirci, Gabriela Bogre. - Timişoara : Brumar, 2008 ISBN 978-973-602-369-9 I. Mirci, Codruţa II. Bogre, Gabriela 65.012.4:658.3 10 CUVÂNT ÎNAINTE Această lucrare a fost elaborată în cadrul proiectului Phare cu titlul „Întărirea rolului funcţiei de resurse umane în organizaţii” (Phare 2005/ 017-553.04.02.02.01.529), finanţat de Uniunea Europeană şi Guvernul României prin Programul Phare 2005 – Coeziune Economică şi Socială – Dezvoltarea Resurselor Umane – Promovarea învăţării continue pe parcursul întregii vieţi pentru calificarea şi recalificarea forţei de muncă. Dorim ca acest manual să devină un instrument de lucru util pentru profesioniştii din domeniul managementului resurselor umane, prin sintetizarea şi punctarea unor aspecte cheie ale acestui domeniu, precum şi prin prezentarea unor informaţii cât mai relevante şi cu aplicabilitate în activitatea zilnică a potenţialilor beneficiari. Mai multe informaţii referitoare la proiectul mai sus menţionat şi la produsele realizate pe parcursul acestuia, sunt disponibile pe web site-ul proiectului, accesând adresa: www.managementhr.ro. AUTORII 11 Cuprins 1. Profesionistul de resurse umane ……………………………….....…... 9 1.1. Definiţii ……………………………..…………………….…... 10 1.2. Scopurile Managementului Resurselor Umane .......……….…. 11 1.3. Profesionistul de resurse umane …………………………........ 11 2. Comportament organizaţional ………………………………………... 13 2.1. Elemente componente ale comportamentului organizaţional … 13 2.2. Motivaţia ……………………………………………………… 14 2.3. Cultura organizaţională …….…………………………………. 16 2.3.1 Elementele culturii organizaţionale ……………………...….. 17 2.3.2. Influenţe asupra culturii organizaţionale ...…………………. 19 2.4. Structuri organizaţionale ……………………………………… 31 2.5. Grupuri ……………………………………….……………….. 38 3. Procurarea resurselor umane ……………………………….……....... 43 3.1. Planificarea resurselor umane …………………………..…….. 43 3.2. Recrutarea şi selecţia ...…..…………………………………… 46 3.2.1. Definirea cerinţelor .……….…………………………… 49 3.2.2. Atragerea candidaţilor ...………………………………... 51 3.2.3. Selectarea candidaţilor ...……………………………….. 55 3.2.3.1. Interviul de selecţie ...…………..……………… 57 3.2.3.2. Alte metode de selecţie ………………………… 61 3.2.4. Ofertarea ………………………………………………... 61 3.3. Introducerea în organizaţie .…………………………………... 63 12 4. Managementul performanţei …………………………………………. 64 4.1. Aspecte introductive ...……………………………………...… 64 4.2. Definirea şi măsurarea performanţei ...……………………...… 66 4.3. Activităţile principale ale managementului performanţei ….…. 69 5. Dezvoltarea resurselor umane ………………………………………… 71 5.1. Aspecte introductive .…………………………………………. 71 5.2. Învăţarea...……………………………………………………... 73 5.3. Principiile învăţării la adulţi ..………………………………… 78 5.4. Instruirea ……………………………..…………….……...….. 81 5.5. Procesul de instruire planificată ………………………………. 83 5.6. Managementul carierei ...…………………………………...… 85 5.6.1. Analiza carierei …………………………...…………….. 86 5.6.2. Politici de management al carierei .………..….…..…… 87 6. Sistemul de management al recompenselor ………………..………… 88 6.1. Componentele unui sistem de recompensare …………………. 90 6.2. Realizarea sistemului de recompensare ………………………. 94 7. Bibliografie……...…………………………………………………….... 97 13 1. Profesionistul de resurse umane 1.1. Definiţii Organizaţia este un grup de persoane care lucrează împreună pentru a realiza un scop comun. Funcţiile organizaţiei sunt:  funcţia comercială – aprovizionare, vânzare, marketing  funcţia de producţie  funcţia financiară  funcţia de resurse umane (sau de personal)  funcţia de cercetare-dezvoltare. Managementul este procesul de stabilire a obiectivelor şi de coordonare a eforturilor personalului pentru a le atinge intr-un mod eficient şi eficace. Managementul resurselor umane (MRU) este o abordare strategică şi coerentă a modului în care sunt gestionate cele mai importante resurse ale organizaţiei – oamenii. Managementul resurselor umane poate fi definit ca fiind procesul de realizare a obiectivelor organizaţionale prin atragerea, reţinerea, dezvoltarea, îndepărtarea şi utilizarea corectă a resurselor umane într-o organizaţie [Donelly ş.a., 1992]. Activităţile componente ale acestui proces cuprind:  planificarea resurselor umane – evaluarea personalului actual, previzionarea necesarului de personal în viitor, realizarea planurilor de a angaja sau de a scădea numărul de personal  recrutarea – căutarea unor persoane calificate pentru a ocupa diferite posturi, atât în interiorul firmei, cât şi în exterior 14  selectarea – testarea şi intervievarea candidaţilor pentru angajarea celui mai bun candidat disponibil  orientarea – ajutarea noilor angajaţi pentru a se obişnui cu mediul de muncă, cu noii colegi, învăţarea regulilor şi reglementărilor precum şi avantajele oferite de firmă  instruirea şi dezvoltarea – realizarea unor programe care să-i ajute pe angajaţi să îşi îmbunătăţească deprinderile şi să înveţe activităţile pe care vor trebui să le realizeze  evaluarea performanţelor – stabilirea criteriilor de evaluare a muncii, realizarea efectivă a evaluării, discutarea rezultatelor cu angajaţii şi determinarea modului de recompensare şi motivare a acestora pentru a obţine performanţe înalte  recompensarea – stabilirea valorii salariului şi a altor beneficii, dacă este cazul  urmărirea carierelor angajaţilor – culegerea şi prelucrarea informaţiilor privind promovarea, transferul, plecarea sau concedierea angajaţilor. 1.2. Scopurile MRU Scopul general al MRU este de a contribui la atingerea scopului organizaţiei (pt. firme – de a avea profit) prin intermediul oamenilor. Alte scopuri:  organizarea – crearea unei structuri organizaţionale optime  ”procurarea” resurselor umane – prin recrutare şi selecţie  „adaptarea la cerinţe a resurselor umane” – dezvoltarea şi instruirea  „punerea în valoare a angajaţilor” – crearea şi întărirea motivaţiei (prin recompensarea materială şi nematerială), managementul performanţei  crearea şi menţinerea relaţiilor între angajator şi angajaţi. 15 Abordări ale managementului resurselor umane:  ca departament al firmei – evidenţiat ca centru de cost  ca unitate internă de consultanţă  ca centru de profit în interiorul firmei  ca unitate externă de consultanţă. 1.3. Profesionistul de resurse umane Rolurile profesionistului de resurse umane (M. Amstrong – Human Resource Management Practice):  partener de afaceri – deţin şi ei responsabilitatea succesului firmei;  strateg – gândesc pe termen lung strategii de dezvoltare a resurselor umane şi a relaţiilor;  consultant, intervenţionist – proiectează şi modifică procese de management al personalului, diagnostichează probleme şi propun soluţii;  inovator – introduc procese şi proceduri noi;  monitor – fac cunoscute procedurile şi politicile de RU, supervizează respectarea lor;  reactiv şi proactiv – răspund la solicitări, dar şi previn situaţii. Posibile ambiguităţi şi conflicte  cine este clientul?  roluri împărţite cu managerii executivi  valori diferite  priorităţi diferite  diferende cu reprezentanţii angajaţilor. Conduita profesională – normele generale de conduită se referă la:  acurateţe – a informaţiilor oferite  confidenţialitate  consilieri – abilităţi de consiliere şi dezvoltare a angajaţilor  şanse egale oferite tuturor categoriilor 16  tratament profesional integru (modul în care îi tratează pe ceilalţi)  autoperfecţionare. Competenţe necesare profesionistului de resurse umane pot fi grupate astfel: - Competenţe personale (Roberts, 1997) sunt toate atributele, cunoştinţele şi valorile personale relative la muncă de care se foloseşte o persoană pentru a-şi face bine treaba. - Competenţele de resort (numite şi competenţe tehnice) reprezintă ceea ce trebuie să fie capabilă să facă o persoană care are o ocupaţie dată – „acţiuni, comportamente sau rezultate pe care persoana trebuie să fie capabilă să le demonstreze” (Amstrong, 2000). 17 2. Comportament organizaţional 2.1. Elemente componente ale comportamentului organizaţional Comportamentul organizaţional este un termen aplicat studiului sistematic al comportamentului indivizilor în cadrul grupurilor, inclusiv analiza naturii grupurilor, dezvoltării structurilor în cadrul grupului şi între grupuri şi procesul de implementare a schimbării. Scopul studierii comportamentului organizaţional este de a previziona şi /sau controla comportamentul individual şi de grup pentru a contribui la atingerea scopurilor manageriale, care pot fi sau nu împărtăşite în întreaga organizaţie. (Cole, 1995) Componentele comportamentului organizaţional sunt redate în fig.1. Psihologie  personalitate  motivaţie  percepţie  nevoi individuale  învăţare  stres  determinare Politici organizaţionale  putere  autoritate  leadership  conflict  cooperare Sociologie  studiul grupurilor  structuri organizaţionale  structuri sociale  cultură organizaţională  sisteme  schimbare organizaţională Filozofie  ideologii  natura umană  competiţie Economie  resurse  costuri Fig. 1. Componentele comportamentului organizaţional (Adaptare după Cole, 1995) 18 2.2. Motivaţia Motivaţia este starea internă care determină un individ să se comporte într-un mod care duce la realizarea unor scopuri. Teorii ale motivaţiei umane Teoria echităţii, care explică motivaţia punând accentul pe percepţia individuală asupra corectitudinii unei situaţii şi a modului în care inechitatea cauzează anumite comportamente. Dacă o persoană percepe că a fost tratată incorect în comparaţie cu colegii, va reacţiona într-unul din următoarele moduri:  va încerca să “potrivească” cantitatea de muncă cu recompensa;  va cere să fie recompensată după munca prestată;  va încerca să îşi schimbe percepţia;  va părăsi organizaţia. Teoria lui Maslow Binecunoscuta teorie a lui Maslow despre comportamentul uman porneşte de la premisa că oamenii muncesc pentru a-şi satisface nevoile neîmplinite, care sunt ierarhizate astfel (fig. 2):  nevoi fiziologice: mâncare, apă, sex etc.;  nevoi de securitate: protecţie personală şi economică;  nevoi sociale, de afiliaţie: dragoste, afecţiune, sentimentul apartenenţei, prietenie;  nevoi de stimă: respect, prestigiu, recunoaştere;  nevoi de împlinire: creştere profesională, creativitate, inovaţie. Ierarhizarea nevoilor înseamnă că ordinea de satisfacere a acestora este de la cele de bază la cele superioare. 19 Nevoia de împlinire Nevoi de stimă Nevoi de apartenenţă Nevoi de securitate Nevoi fiziologice Fig. 2. Teoria lui Maslow privind ierarhia nevoilor Teoria X şi Y Teoria X şi Y este reprezentată de două seturi de afirmaţii privind motivele şi crezurile care influenţează comportamentul managerilor faţă de subordonaţi. Teoria X Teoria Y  Oamenilor nu le place să  Oamenilor nu le displace munca în mod muncească şi evită munca. natural, ea este parte a vieţii.  Oamenilor nu le place munca,  Oamenii sunt motivaţi intern pentru a aşa că managerii trebuie să îi atinge obiectivele faţă de care sunt controleze, să îi direcţioneze şi să ia măsuri coercitive pentru devotaţi.  Oamenii sunt devotaţi ţelurilor în funcţie a-i obliga să lucreze pentru a de modul în care sunt recompensaţi atinge scopurile organizaţiei. atunci când îşi ating obiectivele.  Oamenii preferă să fie  Oamenii caută şi acceptă responsabilităţi direcţionaţi deoarece ei evită în anumite condiţii favorabile. responsabilitatea, pentru mai  Oamenii au capacitatea de a fi inovativi multă siguranţă ambiţiile lor în rezolvarea problemelor organizaţiilor. sunt mici.  Oamenii sunt strălucitori, dar în anumite condiţii organizaţionale, potenţialul lor este subutilizat. 20 Teoria lui Herzberg Elemente demotivatoare Politica firmei Supravegherea tehnică Salariul Elemente motivatoare Împlinirea Recunoaşterea Munca în sine Responsabilitatea Avansarea Relaţiile personale, şeful Condiţiile de muncă Fig. 3. Elementele motivatoare şi demotivatoare conform Teoriei lui Herzberg 2.3. Cultura organizaţională O definiţie completă a culturii firmei este dată de Kroeber şi Kluckhohn [Senior, 1997]: “Cultura firmei constă într-un mod determinat de gândire, de manifestare a sentimentelor şi de reacţie, care se obţine şi se transmite prin simboluri, ca elemente distinctive reprezentative ale grupurilor de oameni, incluzând exprimarea lor prin fapte; elementul esenţial al culturii constă în idei tradiţionale şi în valorile ataşate acestora.” Foarte cunoscută este definiţia simplificată a culturii firmei, care o defineşte ca fiind “modul în care se fac lucrurile pe aici”, ceea ce este tipic organizaţiei: obiceiuri, atitudini dominante, mod de formare şi acceptare a comportamentului aşteptat. 21 Caracteristicile culturii organizaţionale sunt: 1. accentul care se pune pe grup sau pe individ – măsura în care activităţile sunt organizate în jurul unor persoane sau al unor grupuri; 2. orientarea către oameni - focalizarea managerilor pe sarcini sau pe oameni, măsura în care managerii iau în considerare consecinţele şi influenţele deciziilor asupra oamenilor; 3. atenţia către detalii – măsura în care se aşteaptă de la subordonaţi precizie, analiză şi atenţie la detalii 4. toleranţa riscului şi inovaţia – gradul de acceptare a comportamentului inovativ, agresiv şi riscant al angajaţilor; 5. agresivitatea – măsura în care angajaţii sunt agresivi şi competitivi în abordare versus dispuşi către colaborare 6. orientarea pe scopuri sau pe mijloace – măsura în care managerii sunt focalizaţi pe rezultate sau pe tehnicile şi procesele necesare pentru a obţine aceste rezultate; 7. stabilitatea– măsura în care deciziile şi acţiunile din cadrul organizaţiei subliniază menţinerea status quo-ul 2.3.1. Elementele culturii organizaţionale Elementele “web”-ului cultural al organizaţiei sunt [Senior, 1997]: A. Practicile – moduri în care membrii organizaţiei se comportă faţă de ceilalţi, element care corelează diferite părţi ale organizaţiei. “Felul în care se fac lucrurile aici” oferă organizaţiei competenţe distinctive benefice. Acest element al culturii este cel mai dificil de modificat deoarece implică nu numai voinţa managerială, ci şi implicarea tuturor membrilor organizaţiei. Pentru a schimba acest element, managerii pot adopta un comportament participativ, exprimat prin disponibilitatea faţă de subalterni, comunicarea directă cu aceştia şi angajarea unor persoane tinere, al căror mod de gândire nu a fost încă deformat. B. Ritualurile vieţii organizaţionale (cum sunt evaluările şi promovările, programele de instruire, modul de desfăşurare al şedinţelor şi întâlnirilor, modul 22 de negociere al părerilor) accentuează “felul în care se fac lucrurile aici” şi pot constitui semnale asupra lucrurilor importante şi valorilor în care cred membrii organizaţiei. Este evidentă contribuţia managerilor de vârf şi de mijloc la formarea acestor ritualuri. Ele reprezintă politici ale organizaţiei şi trebuie să fie în concordanţă cu strategia în curs de implementare. Şansele de inducere a schimbării organizaţionale cresc pe măsură ce politicile (de multe ori neglijate) sunt clar definite şi acceptate de către membrii organizaţiei. C. “Poveştile” care se spun între angajaţi, celor din afară şi noilor veniţi le creează acestora o imagine şi le defineşte aşteptările faţă de comportamentul persoanelor. Pentru a defini un comportament dorit, managerii pot să stabilească ei înşişi ceea ce se spune prin “poveştile” lor, dar mai ales prin crearea unora acceptate larg. Această acceptare se poate obţine fie prin accentuarea unora, acordarea unei importanţe crescute unor anumite situaţii deviante de la norme, care să creeze poveştile; fie prin comunicarea frecventă spre angajaţi a acestor situaţii, descrise într-un mod predefinit prin publicaţii interne (ziare, foi volante, afişe, anunţuri etc.) ce apar regulat şi descriu evenimente din viaţa organizaţiei. D. Simbolurile evidente în organizaţii sunt legate de titulaturi, birouri, maşini şi terminologie utilizată în limbajul uzual. Acestea prezintă natura relaţiilor, motivaţiilor şi valorilor organizaţiei. Organizaţiile puternic ierarhizate au de obicei şi un grad înalt de formalizare, precum şi o puternică influenţă a regulilor, procedurilor şi normelor asupra angajaţilor. În aceste organizaţii managerii ţin mult la statut, iar simbolurile exprimă acest lucru. Pe măsură ce gradul de formalizare creşte, impus de simboluri, scade influenţa managerilor asupra celorlalte elemente ale culturii. E. Sistemele de control şi evaluare, precum şi sistemele de recompensare accentuează ceea ce este cu adevărat important în organizaţie. În cazul în care accentul se pune pe performanţă, instituindu-se metode de monitorizare a acesteia, executanţii se vor strădui să o realizeze, motivaţi fiind de rezultate. În cazul în care se preferă alte criterii de control, evaluare şi recompensare, executanţilor li se induce fără îndoială un anumit grad de demotivare. Sistemele 23 de control şi evaluare a performanţelor nu este suficient să existe, ele trebuie să fie clare şi unanim cunoscute în întreaga organizaţie. F. Structura puterii este importantă pentru cultura organizaţiei pentru influenţa pe care o au grupurile de putere asupra ei. Va prima influenţa grupului cel mai puternic asupra a ceea ce este important în organizaţie. De aceea, aceste grupuri trebuie conştientizate (uneori ele există acţionând informal) la nivelurile manageriale superioare, iar influenţa acestora trebuie utilizată. Dacă, de exemplu, există în organizaţie două culturi distincte, acestea trebuie să se influenţeze reciproc, creând o singură cultură care să preia elementele pozitive ale ambelor. G. Structura formală a organizaţiei delimitează ceea ce este cu adevărat important pentru membrii ei: realizarea, puterea, birocraţia sau cooperarea. Organizaţiile plate, cu orientare spre cooperare sau realizare sunt mai adaptive la schimbare, din toate punctele de vedere: adaptare la mediu, schimbarea culturii etc. Paradigma organizaţiei exprimă filozofia acesteia şi se referă la:  orientarea firmei (către sarcini sau către oameni), ştiind că organizaţiile orientate către motivarea angajaţilor pun accentul pe înalta performanţă în muncă;  conştientizarea şi recompensarea succeselor;  conştientizarea necesităţii unei permanente analize a mediului pentru a determina noi oportunităţi;  devotament faţă de schimbare. 2.3.2. Influenţe asupra culturii organizaţionale Cultura organizaţională este creată, respectiv schimbată prin contribuţia şi efortul managerilor şi executanţilor. Rolul managerilor în influenţarea culturii unei organizaţi rezidă în [Plunkett, 24 1994]: identificarea valorilor dominante definirea clară a misiunii şi scopurilor companiei stabilirea limitelor autonomiei individuale şi a gradului în care se va lucra în grup sau individual structurarea muncii cu scopul de a realiza obiectivele organizaţiei dezvoltarea unor sisteme de recompensare, care subliniază valorile şi scopurile organizaţiei crearea unor metode de socializare care vor alinia noi angajaţi la elementele de cultură stabilite şi vor intensifica aplicarea acestora de către ceilalţi. Influenţa managerilor este cu atât mai puternică cu cât aceştia se află mai sus în ierarhie. În întreprinderile mici şi mijlocii, fondatorii firmei sunt cei care au de multe ori influenţa dominantă. Rolul angajaţilor în influenţarea culturii organizaţionale are dimensiunea acceptării şi adoptării de către aceştia a elementelor culturale, în funcţie de modul în care are loc socializarea. Angajaţii pot de asemenea să contribuie la modelarea unor valori exprimate. Dacă există persoane care se eschivează de la realizarea corectă a unor sarcini de serviciu şi acestea îi influenţează pe noii veniţi, care îi iau drept model, acest lucru poate avea o influenţă semnificativă asupra calităţii, indiferent de ceea ce spune managerul despre importanţa calităţii ca valoare a firmei. Membrii unui grup de lucru, care se influenţează unii pe ceilalţi în încadrarea într-un termen limită al unei lucrări, contribuie la crearea unui spirit de echipă, care va exista indiferent de deciziile managementului în acest sens. Un mod important de influenţare a culturii de către angajaţi este formarea unor subculturi organizaţionale. Subculturile sunt unităţi în cadrul organizaţiei care se bazează pe aceleaşi valori, norme şi credinţe. Valorile exprimate de aceste subculturi pot fi complementare culturii organizaţiei. De exemplu, angajaţii sindicalişti pot constitui o subcultură. De obicei, subculturile au un înţeles mai profund pentru cei care o adoptă decât cultura unanim acceptată a organizaţiei. 25 Cultura naţională Geert Hofstede, profesor şi specialist în domeniul managementului, a ocupat funcţia de director al Concernului IBM în Europa, calitate în care a efectuat o investigaţie asupra a 116.000 de angajaţi. Concluziile lui, descrise în continuare, au fost că există cinci dimensiuni pereche principale ale “culturii” naţionale, ca bază a deciziilor şi acţiunilor individuale şi de grup, şi anume:  distanţă faţă de putere mare / mică  individualism / colectivism  feminitate / masculinitate  nivel ridicat / scăzut de evitare a incertitudinii  abordare pe termen lung / scurt. Distanţa faţă de putere este definită ca fiind măsura în care salariaţii cu putere mai mică din instituţiile şi organizaţiile dintr-o ţară aşteaptă şi acceptă ca puterea să fie inegal distribuită. În cazul unei distanţe mari faţă de putere, managerii şi subordonaţii se consideră reciproc ca inegali existenţial, iar organizaţiile centralizează puterea pe cât posibil în cât mai puţine mâini. În aceste ţări, sistemele salariale arată o discrepanţă mare între managerii de vârf şi cei de linie, iar şeful ideal este văzut ca fiind un autocrat binevoitor sau un “tată bun”. În situaţia unei distanţe mici faţă de putere, subordonaţii şi managerii se consideră unii pe alţii ca egali existenţial, sistemul ierarhic evidenţiind doar o inegalitate a rolurilor, stabilite convenţional. Organizaţiile în aceste ţări sunt destul de descentralizate, cu un număr redus de niveluri ierarhice şi număr limitat de personal de supervizare, managerii trebuie să fie accesibili subordonaţilor, iar un şef ideal este un democrat plin de resurse. Diferenţele semnificative din punct de vedere organizaţional şi managerial între societăţile cu distanţă mică, respectiv mare faţă de putere sunt redate în tabelul de mai jos. 26 Distanţă mică faţă de putere Distanţă mare faţă de putere Inegalităţile dintre oameni trebuie să Inegalităţile dintre oameni sunt de fie minimizate Trebuie să existe, şi chiar există, o aşteptat şi de dorit Oamenii cu putere mai mică trebuie să interdependenţă între oamenii mai depindă de cei puternici, în realitate puternici şi cei cu putere mai mică Persoanele mai instruite deţin valori mai puţin autoritare decât persoanele mai puţin instruite Profesorii sunt experţi, care transferă oamenii mai slabi sunt polarizaţi între dependenţă şi independenţă Atât persoanele instruite, cât şi cele mai puţin instruite deţin valori aproape la fel de autoritare elevilor adevăruri impersonale, iar Profesorii sunt nişte “guru”, care elevii îi tratează pe profesori ca pe egalii lor transferă elevilor învăţătura personală, iar elevii îi tratează cu respect Ierarhia în organizaţii înseamnă doar o Ierarhia în organizaţii reflectă inegalitate de roluri, stabilită inegalitatea existenţială între cei de sus convenţional Descentralizarea este caracteristică Diferenţe mici de salarii între nivelul şi cei de jos. Centralizarea este caracteristică Diferenţe mari de salarii între nivelul superior şi nivelul inferior al superior şi cel inferior al unei organizaţiei Subordonaţii aşteaptă să fie consultaţi în luarea unei decizii organizaţii Subordonaţii aşteaptă să li se spună ce să facă Şeful ideal este un democrat Şeful ideal este un autocrat binevoitor profesionist Privilegiile şi simbolurile statutului Privilegiile şi simbolurile statutului managerilor sunt de aşteptat şi managerilor sau altor persoane nu sunt bine privite Toţi trebuie să aibă drepturi egale Puterea se bazează pe poziţia formală, pe calitatea de expert şi pe abilitatea de a da recompense recunoscute Cei de la putere au avantaje Puterea se bazează pe familie sau pe prieteni, pe charismă sau pe abilitatea de a folosi forţa Oamenii puternici încearcă să fie cât Oamenii puternici încearcă să pară mai impresionanţi posibil mai slabi decât sunt în realitate Teoriile de management native se 27 Teoriile de management native se concentrează asupra rolului concentrează asupra rolului salariaţilor managerilor Tabelul 1. Diferenţe între societăţile cu distanţă mică şi respectiv mare faţă de putere [Hofstede, 1996] Individualismul / colectivismul reprezintă o dimensiune a culturii naţionale care măsoară rolul individului contra rolului grupului. Marea majoritate a populaţiei trăieşte în societăţi în care interesul de grup predomină asupra interesului individual, Hofstede numindu-le societăţi colectiviste. Acest rol nu se referă la puterea statului asupra individului, ci la puterea grupului. Există o minoritate de oameni care trăieşte în societăţi în care interesele individuale predomină asupra celor de grup, societăţi pe care acelaşi autor le-a numit individualiste. Individualismul aparţine societăţilor în care legăturile dintre indivizi sunt haotice: se aşteaptă ca fiecare să îşi poarte singur de grijă sau să se îngrijească de familia sa. Colectivismul, dimpotrivă, aparţine societăţilor în care oamenii sunt integraţi încă de la naştere în subgrupuri puternice, strânse, care pe toată durata de viaţă a omului continuă să-l protejeze în schimbul unei loialităţi mutuale. Parametrii care caracterizează stilul de muncă şi care sunt luaţi în considerare de către o persoană la alegerea unui post sunt :  pentru culturile individualiste: 1. timpul personal – a avea un post care să-i permită ocupantului acestuia suficient timp personal sau pentru viaţa de familie 2. libertatea – a avea libertatea de a alege singur munca ce trebuie realizată 3. opţiunea – a putea alege între munca pe care persoana o poate face şi munca pe seama căreia poate dobândi un sens personal de realizare. 28  pentru culturile colectiviste: 1. perfecţionarea – a avea posibilităţi de perfecţionare, de a-şi îmbunătăţi calificarea sau de a dobândi noi calificări 2. condiţiile fizice de muncă – de a avea ventilaţie, lumină, spaţiu adecvat etc. 3. folosirea calificărilor – utilizarea deplină a abilităţilor şi calificărilor proprii în muncă. De la personalul angajat într-o cultură individualistă se aşteptă ca el să acţioneze în conformitate cu interesul propriu, iar munca să fie organizată astfel încât interesul personal şi cel al patronului să coincidă. Se presupune că angajaţii sunt oameni care au propriile lor necesităţi. Într-o cultură colectivistă, un patron nu angajează un individ ca atare, ci o persoană care aparţine unui subgrup de interese comune, iar angajatul va acţiona în concordanţă cu interesul său individual, dar adeseori veniturile sunt împărţite cu rudele. Tehnicile de management şi modelele de instruire au fost dezvoltate aproape exclusiv în ţările individualiste şi ele sunt bazate pe ipoteze culturale care pot să nu se menţină în culturile colectiviste. Unul dintre elementele procesului de instruire este interviul de evaluare a performanţelor subordonaţilor, care poate fi realizat şi în cazul managementului prin obiective. Într-o societate colectivistă, discutarea performanţelor unei persoane în mod deschis cu persoana în cauză este posibil să facă notă discordantă cu normele societăţii şi poate fi resimţită ca o pierdere a prestigiului, iar în acest caz se apelează la comunicarea indirectă, de exemplu la retragerea unui favor. Principalele diferenţe dintre societăţile colectiviste şi individualiste sunt descrise în tabelul următor. 29 Colectivism Trebuie întotdeauna să fie menţinută Individualism A vorbi deschis este o caracteristică a armonia şi să se evite conflictele directe unei persoane oneste Scopul educaţiei este de învăţa cum Scopul educaţiei este de a învăţa cum să te comporţi Comunicarea în interiorul grupului este să înveţi Comunicarea în interiorul grupului este redusă intensă Diploma condiţionează accesul într-un Diploma măreşte venitul economic şi respectabilitatea individului grup cu statut superior Relaţia patron-salariat este un Relaţia patron-salariat este percepută în termeni morali, ca o legătură de familie Deciziile de angajare şi de promovare contract care se bazează pe avantaj reciproc Deciziile de angajare şi promovare se iau în considerare subgrupul de interese presupun a fi bazate numai pe al funcţionarului Managementul este participativ aptitudini şi reguli Managementul este autocrat Relaţia este mai importantă decât sarcina Sarcina este mai importantă decât relaţia Opiniile sunt predeterminate de Este de aşteptat ca oricine să aibă o apartenenţa la un grup Legile şi drepturile sunt diferite de la un grup la altul Rol dominant al statului în economie opinie proprie Legile şi drepturile se presupun a fi aceleaşi pentru toţi Rol restrâns al statului în economie Economie bazată pe interese colective Teorii economice importante, în mare Economie bazată pe interese individuale măsură irelevante datorită incapacităţii Teorii economice proprii, bazate pe de a trata interese de grup şi persoane urmărirea intereselor proprii ale Ideologiile de egalitate predomină individului asupra ideologiilor de libertate Ideologiile de libertate individuală individuală Armonia şi consensul în societate sunt pre-domină asupra ideologiilor de egalitate scopurile fundamentale Produs naţional brut pe cap de locuitor Autorealizarea pentru fiecare individ este esenţială 30 scăzut Produs naţional brut pe cap de locuitor ridicat Tabelul 2. Diferenţe între societăţile colectiviste şi individualiste [Hofstede, 1996] A treia dimensiune a culturilor naţionale abordată de Hofstede este masculinitatea / feminitatea, ca element al deosebirilor dintre sexe, dar şi ca asociere între realizare şi cooperare. Pentru cei doi poli – masculin, respectiv feminin – au fost apreciate ca fiind importante la locul de muncă sau în alegerea unuia:  pentru polul “masculin”: 1. câştigurile – a avea ocazia unor câştiguri mari 2. recunoaşterea – obţinerea aprecierii de către o persoană care a făcut treabă bună 3. avansarea – oportunitate unei avansări către un post mai bun 4. provocarea – a avea un post care să stimuleze ocupantul acestuia, prin care să se autorealizeze  pentru polul “feminin”: 1. şeful – de a avea relaţii bune cu superiorul direct la locul de muncă 2. cooperarea – de a lucra cu oameni care sunt cooperanţi, buni colegi şi membri ai echipei 3. sfera de viaţă – de a trăi într-un mediu pe care persoana îl doreşte pentru ea şi familia ei 4. siguranţa serviciului – a avea garanţia că angajatul poate munci în organizaţie atât cât va dori. În culturile de tip feminin există o preferinţă pentru rezolvarea conflictelor prin compromis şi negociere. Familiile din societăţile de tip masculin orientează copiii spre aroganţă, ambiţie şi competiţie; organizaţiile în aceste societăţi cer rezultate şi le recompensează pe bază de echitate, adică în conformitate cu performanţa realizată. Familia într-o societate de tip feminin îi orientează pe copii spre modestie şi solidaritate, iar organizaţiile în astfel de societăţi 31 recompensează oamenii pe baza egalităţii (în opoziţie cu echitatea), adică fiecăruia după nevoi. Culturile masculine şi feminine creează tipuri diferite de eroi în management. Managerul masculin este decis şi agresiv (cuvânt care are semnificaţie pozitivă numai în culturile de tip masculin). El este singurul care ia decizia, anticipând mai degrabă faptele decât un manager care participă la discuţii în grup. Ţările cu caracter masculin excelează faţă de cele cu caracter feminin în diferite ramuri industriale. Culturile masculine dezvoltate din punct de vedere industrial au un avantaj competitiv în uzine, în special de dimensiune mare: lucrurile sunt făcute bine şi repede. Culturile feminine au un avantaj relativ în sferele de servicii, cum sunt consultanţa şi transportul, în industria manufacturieră şi în biochimie sau agricultură tehnologizată. Creşterea participării femeilor la forţa de muncă nu a fost mai rapidă în culturile feminine faţă de cele masculine. Paradoxul este că datorită dominaţiei tradiţionale a bărbaţilor la locul de muncă, femeile trebuie să fie foarte ambiţioase pentru a învinge competitorii bărbaţi pentru ocuparea anumitor poziţii. Studiul IBM a arătat că femeile manager, în comparaţie cu un grup similar de bărbaţi manager, deţin valori mai masculine decât bărbaţii. În tabelul 3 sunt prezentate principalele diferenţe dintre societăţile feminine şi masculine. Feminin Masculin Valorile dominante în societate sunt Valorile dominante în societate sunt grija pentru ceilalţi şi perseverenţa succesul material şi prosperitatea Sunt importanţi oamenii şi relaţiile Sunt importanţi banii şi lucrurile cordiale Se presupune că toţi sunt modeşti Bărbaţii sunt aroganţi, ambiţioşi şi duri Atât bărbaţilor, cât şi femeilor li se Se presupune că femeile sunt permite să fie sensibili şi preocupaţi de relaţii sensibile şi se preocupă de relaţii Sunt apreciaţi profesorii deosebiţi 32 Este apreciată atitudinea prietenoasă a Băieţii şi fetele studiază domenii profesorilor diferite Băieţii şi fetele studiază aceleaşi A trăi pentru a munci domenii Se aşteaptă de la manageri să ia A munci pentru a trăi decizii şi să fie autoritari Managerii folosesc intuiţia şi caută consensul Accent pe echitate, competiţie între colegi şi performanţă Accent pe egalitate, solidaritate şi Rezolvarea conflictelor prin calitatea condiţiilor de muncă disputarea lor Rezolvarea conflictelor prin Conflictele internaţionale trebuie compromis şi negociere Conflictele internaţionale trebuie să fie rezolvate prin negociere şi compromis Un număr relativ mare de femei alese rezolva-te prin demonstraţie de forţă sau luptă Un număr relativ mic de femei alese în poziţii politice în poziţii politice Eliberarea femeilor înseamnă că Eliberarea femeilor înseamnă că femeile vor fi admise în poziţii care bărbaţii şi femeile trebuie să-şi asume roluri egale atât acasă cât şi la locul de muncă Idealul bunăstării societăţii Cei nevoiaşi trebuie să fie ajutaţi Societate îngăduitoare Ce este mic şi lent este frumos până acum erau ocupate numai de bărbaţi Idealul performanţei societăţii Cei puternici trebuie să fie susţinuţi Societate corectivă Ce este mare şi rapid este frumos Tabelul 3. Diferenţe dintre societăţile feminine şi masculine [Hofstede, 1996] Evitarea incertitudinii este dimensiunea culturii naţionale care se referă la abordarea societăţii vizavi de faptul că timpul curge într-o singură direcţie, viitorul este necunoscut, iar incertitudinea este asociată cu condiţia existenţei umane. Evitarea incertitudinii poate fi definită ca măsura în care membrii unei culturi se simt ameninţaţi de situaţii incerte sau necunoscute. Evitarea incertitudinii conduce la o reducere a ambiguităţii. Culturile în care 33 există evitarea incertitudinii se feresc de situaţii ambigue. În aceste culturi, oamenii caută o structură în organizaţiile lor, în instituţiile şi relaţiile lor, care determină evenimente care pot fi interpretate şi previzionate. Legile şi regulile sunt considerate moduri în care societatea încearcă să prevină incertitudinile în comportamentul oamenilor. În societăţile caracterizate prin evitarea incertitudinii există multe reguli protocolare şi/sau neprotocolare, care controlează drepturile şi îndatoririle patronilor şi salariaţilor. În ţările în care evitarea incertitudinii este redusă există aproape o respingere emoţională faţă de regulile protocolare, regulile fiind stabilite numai în cazuri de strictă necesitate. Paradoxul este că, deşi în ţările în care evitarea incertitudinii este redusă, regulile sunt mai puţin severe, ele sunt în general mai respectate. În cazul unor ţări cu o cultură bazată pe evitarea incertitudinii managerii se preocupă mai mult de operaţiuni curente, iar în cazul în care evitarea incertitudinii este mică, managerii se ocupă de probleme strategice. Problemele strategice fiind prin definiţie nestructurabile, impun o toleranţă mai mare pentru ambiguitate decât pentru problemele operaţionale. În tabelul 5 sunt prezentate principalele diferenţe între culturile ale căror valori se bazează pe o evitare a incertitudinii redusă, respectiv intensă. Ultima dimensiune a culturilor naţionale, abordarea pe termen lung / scurt, a fost delimitată ulterior şi are la bază poziţia faţă de abordarea timpului, fiind mai puţin dezvoltată în studii decât celelalte patru. Orientarea pe termen lung se caracterizează prin perseverenţă, prin organizarea relaţiilor pe bază de documente organizatorice şi supervizarea funcţionării acestora şi prin “cumpătare şi deţinerea sentimentului de ruşine”. La polul opus se află orientarea pe termen scurt, ale cărei manifestări tipice sunt” accent pe siguranţă şi stabilitate, protejarea de către indivizi a “obrazului”, respect pronunţat faţă de tradiţie şi reciprocitate în saluturi, favoruri şi cadouri. [Nicolescu, 1997] În tabelul 6. sunt prezentate diferenţele majore dintre societăţile cu orientare pe termen scurt şi cele cu orientare pe termen lung. 34 Evitare a incertitudinii redusă Incertitudinea este un aspect normal al vieţii şi se aşteaptă să apară în fiecare zi Evitare a incertitudinii intensă Incertitudinea este percepută ca un peri-col continuu care trebuie să fie combătut Stres scăzut, percepţie subiectivă Stres puternic, percepere subiectivă a asupra bunăstării anxietăţii Nu se afişează agresivitatea şi Agresivitatea şi emoţiile pot fi afişate emoţiile Sentiment de confort în situaţii la momente şi locuri potrivite Acceptarea riscurilor familiare, frica ambigue şi riscuri nefamiliare de situaţii ambigue şi riscuri Ce este diferit este curios Studenţii preferă moduri de învăţare cu teme libere şi sunt preocupaţi de discuţiile de calitate Profesorii pot spune “nu ştiu” nefamiliare Ce este diferit este periculos Studenţii preferă moduri de învăţare cu programe analitice fixate şi sunt preocupaţi de răspunsuri corecte Nu trebuie să existe mai multe reguli Se presupune că profesorii au decât este necesar Timpul este un mijloc de orientare Sentiment de confort când o persoană este leneşă, muncă susţinută numai la nevoie răspunsuri pentru orice întrebare Nevoie emoţională de reguli, chiar dacă acestea nu vor acţiona niciodată Timpul înseamnă bani Nevoie emoţională de a fi ocupat, Trebuie să fie învăţate precizia şi dorinţă interioară de a munci susţinut punctualitatea Precizia şi punctualitatea apar de la Toleranţa ideilor inovatoare şi a sine comportamentului care deviază de la Suprimarea ideilor şi norme Motivaţie prin realizare, respect sau apartenenţă Sentimente pozitive faţă de tineri comportamentului care deviază de la norme, rezistenţă la nou Motivaţie prin securitate şi respect sau apartenenţă Conflictele şi competiţia pot fi Tinerii sunt priviţi cu suspiciune menţinute la nivel de “fair play” şi utilizate constructiv Conflictele şi competiţia pot genera agresiuni şi ar trebui evitate Tabelul 4. Diferenţe între societăţi în care evitarea incertitudinii este slabă, respectiv puternică [Hofstede, 1996; Nicolescu,1997] 35 Orientare pe termen scurt Respect pentru tradiţii Respect pentru diferenţele sociale şi statut indiferent de preţ Orientare pe termen lung Adaptare a tradiţiilor la un context modern Respect pentru obligaţii sociale şi Presiune socială de “a ţine pasul cu statut în anumite limite tinereţea” chiar dacă aceasta înseamnă Chibzuială în cheltuirea resurselor foarte multă cheltuială Cotă mare de economisire, fonduri Cotă mică de economisire, bani puţini disponibile pentru investiţii pentru investiţii De aşteptat rezultate rapide Perseverenţă spre rezultate pe termen lung Preocupare pentru “obraz” Înclinaţie spre autosubordonare Preocupare pentru posesia adevărului pentru atingerea unui scop Preocupare pentru respectarea cerinţelor Virtuţii Tabelul 5. Diferenţe între societăţi cu orientare pe termen scurt şi cele cu orientare pe termen scurt [Hofstede, 1996] 2.4. Structuri organizaţionale Scopul principal al realizării structurii organizaţionale este de a crea o schemă de lucru logică prin care organizaţia să-şi atingă scopurile. Activitatea de realizare a structurii organizaţionale implică următoarele etape: 36 a. Descrierea posturilor – realizarea fişelor posturilor Fig. 4. a. Descrierea etapelor realizării structurii organizaţionale Descrierea posturilor Sursa: Barney & Griffin, 1992 În stabilirea şi descrierea posturilor trebuie să ţină seama de dimensiunile postului şi de cele două tendinţe contradictorii: specializarea şi satisfacţia angajatului. b. Formarea compartimentelor Fig. 4 b. Descrierea etapelor realizării structurii organizaţionale Formarea compartimentelor După ce au fost definite posturile şi atribuite sarcinile fiecărui post, trebuie luate deciziile privind organizarea lor în grupuri sau unităţi logice. Compartimentele pot fi organizate după următoarele criterii:  funcţional – prin gruparea posturilor pe baza funcţiilor întreprinderii: marketing, producţie, finanţe-contabilitate, etc.  pe produse – posturile sunt grupate în funcţie de produsele sau familiile de produse ale întreprinderii  pe clienţi – grupează posturile după grupele mari de clienţi ale întreprinderii  regional – pe zone geografice. Multe organizaţii utilizează mai multe forme de compartimentare. 37 c. crearea ierarhiei Fig. 4 c. Descrierea etapelor realizării structurii organizaţionale Crearea ierarhiei După ce organizaţia a fost împărţită pe compartimente sau departamente, este necesară dezvoltarea reţelei de relaţii de raportare. În această etapă se creează lanţurile de comandă şi se decide ponderea ierarhică corespunzătoare fiecărui post managerial. d. distribuirea autorităţii Fig. 4 d. Descrierea etapelor realizării structurii organizaţionale Distribuirea autorităţii 38 Autoritatea este o putere creată în cadrul organizaţiei şi este diferită de responsabilitate. Responsabilitatea este obligaţia de a realiza activităţile care i-au fost atribuite ocupantului unui post (de obicei descrise în fişa postului). Deci, autoritatea este un drept, iar responsabilitatea este o obligaţie. În general, nu poate exista responsabilitate fără autoritate deoarece nu pot fi realizate sarcinile, dar autoritatea neînsoţită de responsabilitate duce la abuzuri. De obicei, responsabilitatea unui post managerial este mai mare decât autoritatea care însoţeşte postul respectiv. Responsabilitatea şi autoritatea nu trebuie confundate cu puterea. Puterea este capacitatea unei persoane de a influenţa deciziile unei alte persoane. Autoritatea este o formă de putere, manifestată în cadrul organizaţiei. Există mai multe tipuri de putere, după modul în care poate fi obţinută:  putere coercitivă – de a pedepsi angajaţii în momentul în care greşesc sau nu îşi îndeplinesc sarcinile;  putere de recompensare – subordonaţii care îşi realizează sarcinile pot primi recompense;  putere legitimă = autoritate, puterea unei persoane obţinută ca rezultat al poziţiei pe care o deţine în organizaţie;  puterea expertului este obţinută ca urmare a deţinerii unei expertize, deprinderi sau cunoştinţe prin dependenţa organizaţiei de acea persoană;  puterea referentului = “puterea exemplului”, se bazează pe încercarea de identificare a unei persoane cu o alta pe care o admiră, dorind să fie ca aceasta. În fig. 5. este descrisă într-un mod aparte diferenţa dintre autoritate şi putere. Influenţa în cadrul organizaţiei este definită prin dimensiunea verticală a structurii. Cu cât o persoană se află mai sus în organizaţie, deci în organigramă, cu atât mai mare îi este autoritatea. Puterea, pe de altă parte, este un concept tridimensional, care include şi înălţimea piramidei. 39 Nivel de autoritate Financiar -contabil Centrul puterii Marketing Cercetare Producţie Resurse umane Fig. 5. Relaţia dintre autoritate şi putere (Sursa: Adaptare după Robbins, 1994) Din fig. 5. reiese faptul că valoarea autorităţii este dată de poziţia verticală în ierarhia organizaţiei, iar puterea deţinută este direct proporţională cu distanţa până la centrul puterii. Un exemplu semnificativ este cel al secretarelor directorilor generali din firme, care, deşi sunt ierarhic la un nivel coborât, fiind “paznicii” şefilor lor, deţin o putere cunoscută de către toţi angajaţii. Delegarea este procesul de distribuire a autorităţii între manager şi subordonaţi. Pentru o delegare eficientă, aceasta trebuie realizată prin:  atribuirea sarcinii;  atribuirea autorităţii (puterii necesare) de a realiza sarcina;  crearea unui sistem de verificare, care să oblige subordonaţii să realizeze sarcinile. 40 Niciodată ocupantul unui post sau deţinătorul unei poziţii manageriale nu poate să îşi delege complet responsabilităţile pe care le-a acceptat odată cu acceptarea postului. În schimb, poate să delege anumite activităţi care conduc la realizarea obiectivelor pe care le are de îndeplinit de pe postul deţinut. e. coordonarea şi integrarea activităţilor Fig. 4. e. Descrierea etapelor realizării structurii organizaţionale Coordonarea şi integrarea Crearea ierarhiei implică stabilirea relaţiilor verticale. Coordonarea activităţilor se referă la relaţiile pe orizontală între posturi. Gradul de coordonare necesar într-o organizaţie este legat de interdependenţa compartimentelor /posturilor. Astfel, în organizaţie poate exista:  independenţă – fiecare grup sau persoană lucrează separat şi nu există dependenţă a unuia faţă de celălalt. Acest tip de relaţie între posturi sau departamente necesită cel mai mic grad de coordonare. Este specific organizaţiilor care au subunităţi în domenii diferite (de exemplu fabrica de automobile Daewoo şi şantierul naval deţinut de compania Daewoo sunt independente unul faţă de celălalt)  interdependenţă secvenţială – munca, informaţiile, produsele sau subansamblele circulă într-un singur sens dinspre un post spre celălalt. Acest tip de relaţie necesită coordonare, dar ea nu este foarte importantă (exemplu: producţia în flux) 41  interdependenţă reciprocă – munca, resursele sau informaţiile circulă în ambele sensuri. Acest tip de relaţie între posturi sau compartimente necesită cel mai înalt grad de coordonare deoarece, fără coordonare, compartimentele nu îşi pot atinge obiectivele. Metodele cele mai utilizate pentru obţinerea coordonării sunt:  utilizarea ierarhiei – un singur manager conduce mai multe activităţi interdependente ale subordonaţilor;  stabilirea unor reguli şi proceduri care să direcţioneze activităţile ce se desfăşoară în compartimente diferite;  acordarea unor roluri de legătură unor subordonaţi – existenţa unor persoane care să realizeze legătura orizontală între compartimente  formarea unor grupuri multifuncţionale compuse din membri ai mai multor compartimente. Acest mod de lucru facilitează coordonarea deoarece ajută la buna circulaţie a informaţiilor;  integrarea compartimentelor – existenţa unei unităţi a organizaţiei care să asigure permanent legătura între activităţile interdependente. f. diferenţierea poziţiilor Fig. 4. f. Descrierea etapelor realizării structurii organizaţionale Diferenţierea poziţiilor Toate organizaţiile au o mare varietate de posturi care contribuie la îndeplinirea misiunii organizaţiei. Unele dintre acestea sunt deosebit de importante, altele ajută mai mult sau mai puţin la atingerea obiectivelor generale ale organizaţiei. 42 Cea mai cunoscută diferenţiere care se face între posturi este cea de personal direct sau indirect productiv. Fac parte din personalul direct productiv acele persoane care sunt implicate direct în producţie şi contribuie direct la crearea bunurilor şi serviciilor. Din personalul indirect productiv fac parte acele persoane care ajută atingerea scopurilor organizaţiei indirect, prin servicii auxiliare. Raportul dintre numărul persoanelor direct şi indirect productive se numeşte pondere administrativă şi trebuie să se încadreze între anumite limite, specifice domeniului de funcţionare a organizaţiei. Un alt mod de diferenţiere a poziţiilor este dată de “importanţa” (puterea) compartimentelor firmei. Ilustrarea acestei importanţe este descrisă de compartimentele de provenienţă ale managerilor de vârf. Între 1930 şi 1950 (în perioada în care tot ce se producea se vindea deoarece cererea era mai mare decât oferta de produse), directorii marilor firme proveneau din compartimentele de producţie. Între 1960 şi sfârşitul anilor ’80 (oferta depăşea cererea, era important ca firma să vândă), directorii erau numiţi dintre membrii compartimentului de vânzări şi marketing. În zilele noastre majoritatea directorilor provin din compartimentele financiare. Acest lucru s-a întâmplat deoarece în diferite momente în evoluţia economiilor a fost nevoie de cunoştinţe şi capacităţi diferite ale managerilor de vârf, ilustrând totodată şi importanţa compartimentelor de provenienţă. 2.5. Grupuri Grupul este definit ca fiind două sau mai multe persoane interdependente care conlucrează pentru a atinge anumite scopuri. Grupurile formale sunt grupuri de lucru formate de către organizaţie, care au sarcini stabilite. Grupurile informale sunt formaţii naturale care apar în mediul de lucru ca răspuns la nevoia de contact social. Aceste grupuri tind să se formeze pe prietenii şi interese comune. 43 Elementele principale ale comportamentului de grup: Examinând comportamentul oamenilor în cadrul grupului, fie el formal sau informal, există câteva elemente principale care trebuie luate în considerare, aşa cum se observă în fig. 6: Dimensiunea grupului Leadership-ul in cadrul grupului Scopul principal COMPORTAMENT DE GRUP Natura si sarcinile Tipurile şi motivaţiile membrilor grupului Coeziunea Rolurile membrilor in cadrul grupului Normele de grup Mediul extern Fig. 6. Elementele comportamentului de grup (Sursa: Cole, 1995) Dimensiunea grupului Numărul optim de membri este cel care asigură suficiente resurse pentru a realizarea în mod eficient şi eficace a sarcinilor, atât pentru satisfacţia organizaţiei cât şi a satisfacţiei membrilor grupului. Adică, ei trebuie să poată realizeze sarcina şi să nu fie nemulţumiţi de efortul prea mare sau prea stresant depus. Scopul grupului Grupurile de lucru sunt desemnate ca având un scop definit în cadrul structurii unei organizaţii. Definirea clară a scopurilor şi obiectivelor reprezintă 44 responsabilitatea principală a grupului. Stabilirea scopurilor şi obiectivelor face parte dintre activităţile importante zilnice ale unei organizaţii, deşi nu atrage atenţia decât în cazul în care ele nu sunt nu sunt atinse. Grupului de lucru i se cere să îşi focalizeze atenţia pe probleme specifice, de obicei asupra obiectivului pe termen scurt. Unele grupuri, chiar sunt create pentru a lucra un timp determinat, cum sunt: task-forces pentru realizarea unei sarcini (de genul – picnic, chef pentru tot business – unit-ul, identificarea problemelor ce apar pe o linie etc.). Natura sarcinilor de grup Natura sarcinilor de grup va fi stabilită pe larg în funcţie de scopul şi obiectivele acestuia. Un scop bine definit, care stabileşte sarcini şi rezultate specifice, va necesita anumite caracteristici ale grupului, în comparaţie cu un grup care se ocupă de probleme cu caracter general. Tipuri de membri ai grupului şi motivaţiile acestora Comportamentul unui grup este determinat de compoziţia grupului şi de gradul de devotament faţă de obiectivele grupului. Într-un grup pot fi întâlnite următoarele tipuri de caracteristici ale membrilor:  cunoştinţe tehnice şi profesionale relevante şi variate  abilitaţi cognitive, interpersonale şi tehnice, de diferite niveluri  abilităţi individuale de a juca diferite roluri (thinker, leader, planner, etc.)  abilităţi de comunicare diferite  anumite valori împărtăşite ale membrilor grupului  valori diferite între membri  o gamă variată de personalităţi. 45 Coeziunea grupului este gradul în care membrii grupului sunt atraşi unii de alţii şi împărtăşesc scopurile grupului. Există factori care contribuie la creşterea coeziunii grupului, cum sunt:  concurenţa cu alte grupuri  atracţia interpersonală  evaluarea favorabilă din partea altora  înţelegerea asupra ţelurilor  interacţiunea frecventă. Factorii care influenţează negativ coeziunea grupului sunt:  dimensiunea mare  neînţelegerea asupra ţelurilor  concurenţa între persoane în cadrul grupului  dominarea unuia sau a mai multor membri  experienţele neplăcute. Normele de grup Normele de grup sunt standarde acceptate şi împărtăşite de către membrii grupului. Normele dictează lucruri ca: nivelul performanţelor, rata absenteismului, promptitudine şi/sau întârziere, socializarea la locul de muncă, îmbrăcămintea, etc. Deoarece oamenii doresc să aparţină grupurilor, ei simt asupra lor presiunea conformităţii. Rolurile în cadrul grupului Rolurile în grup sunt seturi de aşteptări privind comportamentul unor persoane care ocupă o anumită poziţie într-o unitate socială. Pentru a-şi descoperi rolul, un nou angajat îşi citeşte fişa postului, îşi întreabă şeful şi îşi urmăreşte colegii. Pot apare conflicte de rol, care se datorează unor aşteptări diferite ale şefilor şi colegilor. 46 Leadership-ul în cadrul grupului Structura grupului Cerinţe referitoare la sarcină Leadership în cadrul grupului Atribute de leader Mediu organizaţional Fig. 7. Elemente care influenţează leadership-ul în cadrul grupului (Sursa: Cole, 1995) 47 3. Procurarea resurselor umane Strategia de procurare a resurselor umane (employee resourcing) este menită să răspundă la două întrebări fundamentale: 1. ce fel de oameni are nevoie organizaţia pentru a fi un competitor de succes şi pentru a rămâne în aceeaşi postură şi în viitor? 2. ce trebuie să facem pentru a atrage, dezvolta şi păstra acest tip de oameni? Strategia presupune abordarea următoarelor aspecte: 1. planificarea resurselor umane 2. recrutarea 3. selecţia 4. introducerea în organizaţie 5. reducerea numărului de angajaţi. 3.1. Planificarea resurselor umane Planificarea resurselor umane este procesul prin care se identifică cerinţele de resurse umane ale unei organizaţii şi se elaborează planurile de îndeplinire a cerinţelor respective. Necesarul de resurse umane este exprimat atât în termeni cantitativi (câţi oameni?), cât şi în termeni calitativi (ce fel de oameni?). Planificarea resurselor umane face parte integrantă din planificarea activităţii economice a organizaţiei. Factorii care influenţează planificarea resurselor umane:  organizaţia – mediul intern, politicile acesteia, procesele de resurse umane din organizaţie, etc. 48  mediul extern – piaţa muncii, cu caracteristicile specifice zonelor geografice, şi tipurile de posturi. Obiective urmărite în planificarea resurselor umane:  atragerea şi păstrarea numărului necesar de oameni, cu aptitudinile, cunoştinţele şi competenţele necesare;  dezvoltarea unei forţe de muncă flexibile, bine pregătite;  reducerea dependenţei de piaţa muncii (în special când există un deficit într-un anumit domeniu de calificare) ;  îmbunătăţirea utilizării personalului;.  crearea posibilităţii de anticipare a potenţialelor surplusuri sau deficite de personal. Strategia economică a organizaţiei Strategia de procurare a resurselor umane Planificarea pe bază de scenarii Previzionarea cererii şi ofertei Analiza fluctuaţiei de personal Planuri de resurse umane Procurare Flexibilizare Păstrare Fig. 8. Procesul de planificare a resurselor umane (Sursa: Armstrong, 2003) 49 Planificarea pe bază de scenarii presupune realizarea unei analize asupra factorilor care pot afecta acel segment al pieţei muncii de care organizaţia este interesată, pentru a putea previziona diverse situaţii care pot apărea în viitor. Previzionarea cererii şi a ofertei constă, pe de o parte, în estimarea nevoilor viitoare de resurse umane (ţinând cont de strategia economică a organizaţiei) iar pe de altă parte, în estimarea ofertei de resurse umane (luând în considerare atât piaţa muncii „externă”, cât şi cea „internă”). Analiza fluctuaţiei de personal se realizează cu scopul de a previziona pierderile viitoare de personal şi a identifica motivele care stau la baza plecărilor din companie. Este foarte importantă atât măsurarea corectă a acestei fluctuaţii, dar mai ales, analiza detaliată a cauzelor. Există mai multe moduri în care se poate măsura fluctuaţia forţei de muncă:  indicele fluctuaţiei forţei de muncă – se calculează procent între numărul de angajaţi care părăsesc organizaţia într-o perioadă dată de timp şi numărul mediu al angajaţilor pe perioada dată  rata de rămânere – proporţia angajaţilor intraţi într-o organizaţie pe parcursul unei perioade de timp date, care rămân în organizaţie după un anumit număr de luni sau ani;  indicele stabilităţii –numărul angajaţilor cu minim un an de serviciu raportat la numărul angajaţilor existenţi în urmă cu un an;  analiza vechimii în serviciu Planurile de resurse umane Planurile de acţiune decurg din strategiile generale de procurare a resurselor umane şi analiza mai detaliată a cererii şi ofertei de muncă. De multe ori, însă, planurile trebuie să fie pe termen scurt şi flexibile, din cauza dificultăţii de a face previziuni ferme ale cerinţelor de resurse umane în perioade de schimbare rapidă. 50  Planul de dezvoltare – presupune, pe de o parte, identificarea categoriilor de angajaţi a căror dezvoltare profesională va fi susţinută, iar pe de altă parte, stabilirea programelor de curs sau a altor instrumente necesare în dezvoltarea categoriilor precizate.  Planul de recrutare – ţine cont de nevoile de personal identificate, pentru stabilirea surselor şi metodelor de recrutare şi selecţie adecvate.  Planul de păstrare (retention plan)- se bazează pe analiza motivelor pentru care membrii organizaţiei părăsesc compania şi presupune stabilirea acţiunilor necesare pentru contracararea acestor factori.  Planul de flexibilizare – presupune identificarea şi folosirea de modele flexibile de lucru (de ex: orar flexibil de lucru; îmbunătăţirea utilizării capacităţilor şi abilităţilor angajaţilor; apelarea la angajaţi temporari; apelarea la subcontractori sau consultanţi etc.)  Planul de reducere a numărului de personal (dacă este necesar) – se identifică numărul de angajaţi ce urmează a fi disponibilizaţi, metodele utilizate pentru realizarea efectivă a disponibilizării, termenii în care se va desfăşura etc. 3.2. Recrutarea şi selecţia Scopul procesului de recrutare şi selecţie este acela de a obţine la un cost minim necesarul de resurse umane (în termeni de număr şi calitate) al companiei respective. Atunci când se planifică recrutarea unei persoane pentru ocuparea unei noi poziţii în cadrul organizaţiei, trebuie să se acorde o mare atenţie tuturor aspectelor pe care le implică această problemă. 51 Astfel, este recomandabil să se cunoască răspunsul la următoarele întrebări:  De ce este necesară noua poziţie?  Ce roluri şi responsabilităţi presupun această poziţie?  Unde se va poziţiona în organizaţie?  Ce experienţă şi competenţe sunt necesare pentru îndeplinirea responsabilităţilor aferente postului?  Este posibil ca responsabilităţile postului să fie îndeplinite de o altă persoană din cadrul organizaţiei? Răspunsul la unele dintre aceste întrebări poate confirma dacă este necesar sau nu să se realizeze recrutarea. Înaintea demarării procesului de recrutare, trebuie avute în vedere alternativele posibile:  Reorganizarea: Este posibil să se producă o reorganizare a unei echipe sau unui departament existent. De asemenea, este posibil să existe alţi angajaţi care îşi doresc responsabilităţi suplimentare şi care ar putea să preia toate sau o parte din responsabilităţile postului.  Externalizarea: Este posibil ca postul să fie subcontractat sau să fie ocupat de un freelancer. Atunci când există posturi vacante şi mai ales în situaţia în care aceste posturi nu sunt importante în structura organizaţiei, alternativa externalizării trebuie avută în vedere.  Automatizarea: Este necesar să se aibă în vedere posibilitatea automatizării unor activităţi, în viitorul apropiat, ca alternativă la angajarea unei persoane pentru un post.  Tipul postului: În situaţia în care postul este ocupat de o persoană angajată normă întreagă, se poate lua în calcul şi posibilitatea angajării unei persoane cu jumătate de normă. 52 Evaluarea tuturor acestor alternative este crucială şi reprezintă un pas ce trebuie realizat de fiecare dată când apare un post vacant. Recrutarea costă scump. Pentru a va convinge de asta, luaţi în considerare doar câteva dintre costurile implicate, din punct de vedere a timpului şi banilor:  costuri de publicitate  costuri implicate de apelarea la o agenţie  dezvoltarea formularelor  trierea candidaţilor  timpul de intervievare (alocat de intervievator)  timpul de intervievare (alocat de alţi colegi implicaţi)  interviurile suplimentare  selecţia  instruirea şi dezvoltarea. În concluzie, înaintea demarării procesului de recrutare şi selecţie, se recomandă o analiză obiectivă a situaţiei şi căutarea răspunsurilor la următoarele trei întrebări: 1. Chiar este nevoie de recrutare? 2. Pentru ce post se va face recrutarea? 3. Ce fel de persoană va fi recrutată? Cele trei etape ale procesului de recrutare şi selecţie sunt:  Definirea cerinţelor – realizarea fişelor de rol (de post) şi a cerinţelor aferente; stabilirea termenilor şi a condiţiilor de angajare;  Atragerea candidaţilor – luarea în considerare şi evaluarea surselor alternative de candidaţi, din interiorul şi din afara companiei; realizarea de anunţuri; folosirea agenţiilor şi a consultanţilor;  Selectarea candidaţilor – selecţia CV-urilor, intervievare, evaluarea candidaţilor, ofertarea, referinţe, realizarea contractelor de angajare. 53 3.2.1. Definirea cerinţelor Numărul şi categoriile de persoane necesare unei organizaţii trebuie specificate în programul de recrutare, program care derivă din planul de resurse umane. Cerinţele referitoare la posturi se stabilesc prin descrierea postului (rolului) şi specificaţia postului (dacă există). Aceste două documente furnizează informaţiile de bază necesare pentru demararea proceselor de atragere şi selectare a candidaţilor. Descrierea posturilor şi rolurilor Descrierile posturilor sunt derivate din analiza posturilor şi furnizează informaţii fundamentale despre un post, grupate pe categorii: titulatura sau denumirea postului, relaţiile de subordonare, scopul general şi responsabilităţile şi principalele sarcini şi atribuţii. Analiza posturilor este procesul de culegere, analizare şi stabilire a informaţiilor despre conţinutul posturilor, cu scopul asigurării unei baze pentru descrierea fiecărui post şi a datelor pentru recrutare, instruire, evaluarea posturilor şi managementul performanţei. Analiza postului se concentrează pe ceea ce trebuie să facă deţinătorul unui post. Analiza rolului culege informaţii legate de munca pe care o depun oamenii, dar cu referire esenţială la rolul îndeplinit de oameni în desfăşurarea muncii, nu la sarcinile de muncă aferente postului. Care este obiectul analizei posturilor: postul, rolul sau amândouă? Termenii de post şi rol sunt adesea utilizaţi unul în locul altuia, cu acelaşi înţeles, dar există, totuşi o deosebire importantă: 54  Un post este alcătuit dintr-un grup finit de sarcini care se cer executate şi îndatoriri care se cer îndeplinite, pentru a se realiza un rezultat final  Un rol descrie „partitura” interpretată de oameni în îndeplinirea obiectivelor lor, muncind competent şi flexibil în contextul dat de obiectivele, structurile şi procesele organizaţiei lor. Analiza competenţelor are ca obiect o analiză funcţională de determinare a competenţelor de muncă şi o analiză comportamentală de stabilire a dimensiunilor comportamentale care influenţează competenţele ce determină performanţa pe post. Fişa postului / rolului Fişa postului trebuie să se bazeze pe o analiză detaliată a postului şi să fie cât mai concisă şi mai concretă posibil. Ca regulă generală o astfel de fişă ar trebui să cuprindă următoarele secţiuni:  denumirea postului  cui se subordonează deţinătorul postului  cine se subordonează deţinătorului postului  scopul general  responsabilităţile sau principalele sarcini Specificaţia de personal, uneori denumită şi specificaţie de recrutare sau specificaţie a postului, defineşte cerinţele în materie de studii, instruire profesională, calificări, experienţă şi competenţe personale/ cerinţe de competenţă, pe care trebuie să le îndeplinească deţinătorul postului. Specificaţiile definesc următoarele aspecte:  calificări – calificările profesionale, tehnice sau de studii cerute sau instruirea profesională pe care trebuie s-o fi întreprins candidatul;  experienţă – categoriile de muncă sau organizaţii; tipurile de rezultate şi activităţi care ar putea indica probabilitatea de succes profesional; 55  deprinderi/ abilităţi/competenţe – ce trebuie să ştie individul şi ce trebuie să fie capabil să facă pentru a-şi îndeplini rolul, inclusiv eventualele talente naturale şi aptitudini cerute;  cerinţe specifice – ce se aşteaptă de la deţinătorul rolului să realizeze în domeniile specificate;  oferta companiei – măsura în care organizaţia poate să îndeplinească aşteptările candidatului din punctul de vedere al posibilităţilor de carieră şi formare profesională, siguranţa locului de muncă etc.  compatibilitatea cu organizaţia – cultura corporativă (de exemplu: formală sau informală) şi necesitatea ca viitorii angajaţi să fie capabili să muncească în cadrul acestei culturi. Cel mai mare pericol care trebuie evitat în această etapă este exagerarea competenţelor şi calificărilor cerute. Fireşte că se caută oamenii cei mai buni, dar fixarea unui nivel mult prea înalt de calitate sporeşte dificultatea atragerii de candidaţi şi duce la nemulţumire, când aceştia constată că însuşirile lor nu sunt apreciate. Subdimensionarea cerinţelor poate fi tot atât de periculoasă, dar se întâmplă mult mai rar. Abordarea optimă constă în a face diferenţa între cerinţele esenţiale şi cele oportune, dar nu şi obligatorii. 3.2.2. Atragerea candidaţilor Atragerea eficientă a candidaţilor presupune identificarea, evaluarea şi utilizarea celor mai potrivite surse de obţinere a candidaţilor. Pentru aceasta trebuie luat în considerare atât condiţiile externe organizaţiei cât şi punctele tari şi slabe ale firmei ca şi angajator. Recrutarea internă Candidaţii interni trebuie luaţi în considerare încă de la început, chiar dacă unele organizaţii insistă că aceştia trebuie trataţi pe picior de egalitate cu cei externi. Totuşi, trebuie analizată posibilitatea unui transfer sau a unei promovări pentru un angajat. Postul vacant poate fi făcut cunoscut, la nivel intern, prin afişarea la avizier, prin trimiterea unui newsletter, prin intermediul Intranet-ului 56 sau prin memorii şi circulare interne. Recrutarea internă nu este doar eficientă, ci constituie un element motivator important pentru angajaţii unei companii. Recrutarea externă Dacă nu există persoane disponibile în interiorul organizaţiei, principalele surse de candidaţi sunt publicitatea, Internet-ul şi externalizarea activităţii de recrutare către consultanţi sau agenţii de specialitate. Publicitatea Înainte de a apela la publicitate, trebuie studiate sursele alternative de recrutare, pentru a se confirma că nu pot fi utilizate cu succes în acest scop. Alegerea finală se face pe baza a trei criterii: costul, rapiditatea şi probabilitatea de a se obţine candidaţi potriviţi. Atât în recrutarea internă, cât şi în cea externă, la un anumit moment va fi nevoie să se realizeze un anunţ. Un anunţ trebuie să includă următoarele elemente: - obligatorii: o o o o o - opţionale: o o o o o Titulatura postului Responsabilităţile postului Cerinţe - esenţiale (experienţă şi calificări) Cum se poate aplica pentru post Data limită pentru trimiterea aplicaţiilor Pachetul salarial Perspective Locaţia postului Numele şi adresa companiei Cerinţe de dorit. 57 Anunţurile, prin formă şi conţinut, pentru a atinge scopul propus, trebuie: să atragă atenţia – să capteze interesul potenţialilor candidaţi, în detrimentul celorlalţi angajatori; să creeze şi să menţină interesul – trebuie să comunice într-o manieră atractivă informaţii despre post, companie, termeni şi condiţii de angajare; să stimuleze – nu numai să atragă atenţia, dar să şi stimuleze potenţialii candidaţi să citească anunţul până la capăt şi să depună CV-ul. Răspunsul primit în urma unui astfel de anunţ depinde şi de alegerea tipului de media, care va influenţa tipul şi numărul de aplicaţii ce vor fi primite. Există mai multe posibilităţi, şi anume: presa scrisă locală sau naţională, radioul, televiziunea. Măsurarea eficienţei unui anunţ Este foarte important să se evalueze eficienţa fiecărui anunţ postat, deoarece unele anunţuri sunt eficiente, iar altele nu. Trebuie avute în vedere următoarele aspecte:  când a apărut anunţul  în ce ziar/ jurnal  poziţia exactă în cadrul ziarului/ jurnalului  costul anunţului  numărul celor care au aplicat  procentul aproximativ al candidaţilor potriviţi  numărul de candidaţi selectaţi  candidaţi angajaţi. Recrutarea pe Internet Acest mod de recrutare presupune utilizarea Internet-ului pentru anunţarea posturilor vacante, pentru furnizarea unor informaţii despre posturi şi angajator şi pentru a permite comunicarea prin e-mail între angajatori şi candidaţi. 58 Externalizarea activităţii de recrutare Această alternativă presupune preluarea de către agenţii sau consultanţi a sarcinii de a efectua, dacă nu toată recrutarea, măcar partea preliminară a prezentării unor candidaţi adecvaţi sau realizarea unei liste scurte de candidaţi. Instituţii de învăţământ şi formare profesională Pentru ocuparea unor posturi, se poate apela şi la absolvenţii instituţiilor de învăţământ. Pentru unele organizaţii, principalele surse de „recruţi” sunt universităţile şi instituţiile de calificare profesională, precum şi liceele. Târguri de job-uri/ Burse ale forţei de muncă Aceste metodă de recrutare poate fi extrem de eficientă, deoarece permite contactul şi atragerea a numeroşi candidaţi potenţiali, de diverse categorii. Internship-uri Internship-ul presupune angajarea unor studenţi pe posturi part-time. Aceştia beneficiază de experienţă practică relevantă pentru studiile pe care le urmează. Avantajul pentru angajator constă în faptul că are posibilitatea de a angaja acea persoană de îndată ce acesta va absolvi studiile (în cazul în care a fost mulţumit de prestaţia acesteia). Recrutarea proaspeţilor absolvenţi Multe organizaţii apelează la această metodă, deoarece, în marea majoritate a cazurilor, absolvenţi sunt inteligenţi, capabili şi dornici de a învăţa. De asemenea, ei pot şi fi formaţi mult mai uşor şi se pot adapta mai rapid specificului organizaţiei care îi angajează. 59 3.2.3. Selectarea candidaţilor După primirea CV-urilor următorii paşi trebuie luaţi în considerare pentru un proces de selecţie: 1. crearea unei document de urmărire a procesului de selecţie, care să cuprindă următoarele câmpuri: numele candidatului, data la care a ajuns CV-ul, status etc. 2. trimiterea unei scrisori de confirmare de primire (dacă este în politica companiei); 3. compararea datelor din CV-uri cu cerinţele postului şi împărţirea acestora pe categorii: posibil, rezervă sau respins; 4. ierarhizarea celor consideraţi “posibil” şi realizarea unei liste scurte pentru intervievare; 5. programarea interviurilor. Timpul alocat fiecărui interviu variază în funcţie de complexitatea postului; 6. pregătirea interviului; 7. completarea de către candidaţi a unui formular dedicat (opţional); 8. desfăşurarea interviurilor; 9. decizia cu privire la candidaţii intervievaţi; 10. trimiterea răspunsurilor. Trierea candidaturilor (Shortlisting) De trierea eficientă a candidaturilor deprinde eficienţa întregului proces de recrutare şi selecţie. În acest sens, tehnica aleasă poate influenţa într-o foarte mare măsură selectarea celui mai potrivit candidat pentru postul respectiv. Primul aspect ce trebuie avut în vedere, se referă la alegerea numărului optim de candidaţi ce vor fi intervievaţi. Dacă există doar o singură persoană ce va desfăşura interviurile, se recomandă ca lista scurtă să nu cuprindă mai mult de 10 candidaţi. 60 Există mai multe metode pentru o triere eficientă. Se poate începe prin trierea celor mai evidente candidaturi nepotrivite. Pasul următor este de a compara fiecare aplicaţie cu descrierea postului şi cu specificaţia de personal, stabilite la începutul procesului de recrutare. O altă metodă de triere a candidaturilor implică acordarea unui punctaj fiecărei secţiuni a aplicaţiei, în funcţie de anumite criterii. Cele mai utilizate metode şi instrumente de selecţie sunt următoarele: interviul centrele de evaluare testele psihologice sau comportamentale proba de lucru referinţele. Alegerea metodelor de selecţie De nenumărate ori s-a demonstrat că interviurile nu reprezintă întotdeauna o metodă eficientă de prezicere a succesului pe un post. Studiile de validitate produc cifre tot atât de discutabile pentru interviurile formalizate, evidenţiind faptul că testele psihometrice, centrele de evaluare, metoda bio-datelor şi interviurile structurate sunt metode de selecţie mai fidele realităţii. Rezultatele unui astfel de studiu, citat de Storey J. şi Wright M. (1998) şi prezentate în continuare, ilustrează acurateţea câtorva metode de selecţie: 61 1,0 Predicţie perfectă (1,0) 0,9 0,8 0,7 0,6 0,5 0,4 0,3 0,2 0,1 0 Centre de evaluare – promovare (0,68) Interviuri structurate (0,62) Probe de lucru (0,55) Teste de abilitate(0,54) Centre de evaluare – performanţa (0,41) Metoda biodatelor (0,40) Teste de personalitate (0.38) Interviuri nestructurate (0,31) Referinţe (0,13) Astrologie (0,0) Grafologie (0,0) Fig. 9. Acurateţea câtorva metode de slecţie (Preluat după Anderson şi Shackleton, 1993) 3.2.3.1. Interviul de selecţie Scopul interviului este acela de a obţine şi evalua informaţii despre un candidat, informaţii care să permită o previzionare eficientă a performanţei viitoare a acestuia şi o comparare cu previziunile despre ceilalţi candidaţi. Pregătirea atentă a interviului este esenţială, iar aceasta înseamnă să se studieze atent specificaţia de personal şi datele candidatului din formularul de 62 candidatură şi/ sau CV. În această etapă este necesar să fie identificate acele particularităţi ale candidatului care nu corespund pe deplin specificaţiei, pentru a putea fi cercetate mai în profunzime pe durata interviului. Sunt trei întrebări fundamentale la care trebuie răspuns în această etapă: 1. Care sunt criteriile pe baza cărora vor fi selectaţi candidaţii? – instruire, experienţă, calificare, abilităţi, atitudine etc. 2. Ce altceva ar mai trebui să descopăr la interviu pentru a mă asigura că persoana respectivă îndeplineşte criteriile de selecţie? (ex: în cazul în care candidatul nu are suficientă experienţă) 3. Ce informaţii suplimentare, pe care le pot obţine la interviu, mă vor ajuta să îmi formez o imagine reală asupra candidatului? Pregătirea interviului trebuie să includă alcătuirea unei liste cu întrebări care să acopere criteriile de selecţie stabilite anterior. Abordarea interviului Cel mai des întâlnite tipuri de intervievare sunt: interviul biografic şi interviul structurat. Interviul biografic constă în abordarea în ordine cronologică a educaţiei şi experienţei candidatului, plecând de la instituţia de învăţământ absolvită şi trecând prin fiecare post ocupat până în prezent. În acest tip de interviu se pune accentul pe cele mai recente sau pe cele mai relevante poziţii ocupate de către persoana intervievată. Interviul structurat este de două feluri :  bazat pe situaţii ipotetice – presupune folosirea unor întrebări care să îl pună pe candidat în diverse situaţii ipotetice asemănătoare situaţiilor reale care pot apărea în cadrul postului pentru care se efectuează selecţia. 63  bazat pe competenţe – acest tip de interviu are la bază convingerea că performanţa trecută şi comportamentul anterior sunt cele mai bune dovezi pentru previzionarea performanţei şi comportamentului în viitor. Pentru fiecare criteriu de selecţie se pregătesc întrebări care cer să descrie situaţii trecute, modul în care au fost abordate de către candidat şi rezultatele obţinute. Tehnici de intervievare Putem considera interviul ca fiind o conversaţie derulată cu un scop precis. De aceea pentru a afla cât mai multe informaţii, candidatul trebuie încurajat să vorbească. Recomandări:  Puteţi folosi următoarele tipuri de întrebări: deschise închise probatoare ipotetice comportamentale despre competenţe despre motivare de legătură de verificare.  Utilizaţi un ghid de interviu structurat şi luaţi notiţe. Cei care lucrează în acest fel recunosc mai uşor datele care fac deosebirea dintre candidaţii potriviţi pentru un job faţă de cei nepotriviţi. De asemenea, reuşesc mai bine să îşi amintească informaţii după interviu. 64  Notaţi răspunsurile candidaţilor, nu interpretarea personală sau evaluarea candidaţilor. Se creează un efect de halou. Este preferabilă notarea frazelor cheie, utilizând cuvintele celui intervievat, ceea ce este suficient pentru a vă reaminti după interviu, majoritatea ideilor spuse la interviu.  Aşteptaţi terminarea interviului pentru luarea deciziei. Intervievatorii neexperimentaţi au tendinţa de a accepta sau de a respinge un candidat după patru sau cinci minute. Aceasta arată că intervievatorii iau decizia după datele din formularul de interviu, înfăţişarea candidatului şi impactul iniţial cu candidatul. Se formează o primă impresie prea rapidă pentru a fi exactă. Aceasta înseamnă că majoritatea timpului rămas pentru interviu, este pierdut.  Fiţi atenţi la presiunile care se exercită asupra dumneavoastră şi care vă pot influenţa decizia şi încercaţi să le controlaţi. Necesitatea ocupării urgente a unui post vacant şi timpul scurt pentru interviu tind să influenţeze decizia intervievatorului, în favoarea candidatului. Candidaţii interni au un avantaj prin faptul că ei cunosc deja organizaţia şi ar putea cunoaşte preferinţele sau prejudecăţile intervievatorilor. Această situaţie necesită atenţie atunci când există atât candidaţi interni cât şi externi pentru un post.  Folosiţi un proces sistematic. Verificaţi informaţiile pe care le-aţi primit despre persoană în comparaţie cu specificaţiile pe care le-aţi făcut înainte de interviu. Acest proces se numeşte validare. Lipsa de informaţii poate conduce la alegeri greşite. Ideal ar fi să reintervievaţi candidaţii , atunci când lipsesc date, dar dacă acest lucru este imposibil, atunci vor fi luate în considerare doar informaţiile care sunt disponibile pentru toţi candidaţii.  De câte ori este posibil, analizaţi modul în care realizaţi, după încheierea interviului, performanţa dumneavoastră. Acest lucru trebuie să îl faceţi în mod regulat pentru a vă îmbunătăţi sau a menţine la un 65 standard ridicat al calitatea selecţiei. În acest sens vă ajută un ghid pentru efectuarea selecţiei. 3.2.3.2. Alte metode de selecţie Centrele de evaluare (assesment centres) Reprezintă o metodă complexă de evaluare, care presupune utilizarea, pe lângă interviul clasic, a unor exerciţii şi simulări de rol, generatoare de informaţii cu privire la capabilităţile specifice postului. Testele psihologice sau comportamentale Testele de selecţie au ca scop furnizarea de informaţii mai valide şi mai fidele realităţii cu privire la nivelul de inteligenţă, caracteristicile de personalitate, abilităţile, aptitudinile şi realizările unui candidat la angajare, în comparaţie cu cele care pot fi obţinute într-un interviu. Proba de lucru Această metodă presupune punerea candidatului în situaţia de a realiza o sarcină de lucru reală sau cât mai aproape de cea reală. Referinţele Scopul obţinerii de referinţe este de a se dobândi, în mod confidenţial, informaţii concrete despre un posibil angajat şi opinii în legătură cu caracterul său şi compatibilitatea cu munca pe un anumit post. 3.2.4. Ofertarea După luarea deciziei cu privire la cine va fi viitorul angajat, pasul următor este reprezentat de negocierea termenilor şi a condiţiilor. Oferta verbală Realizarea unei oferte verbale presupune o prezentare succintă a postului, 66 precum şi a salariului şi a celorlalte beneficii. Acest tip de ofertă, pe lângă economisirea timpului angajatorului, oferă candidatului şansa de a pune întrebări cu privire la aceste aspecte. Elaborarea unei oferte scrise O ofertă scrisă trebuie ar trebui să conţină următoarele elemente:  Titulatura postului  Descrierea postului  Locaţia  Poziţia şi numele superiorului  Termeni şi condiţii generale  Salariul - nivel - data şi frecvenţa de acordare a salariului - modul de plată - ore suplimentare  Număr de ore de muncă anticipate în mod realist  Pauze  Concedii şi timp liber  Beneficii suplimentare  Alte condiţii de care depinde angajarea (referinţe satisfăcătoare, starea de sănătate, dovezi ale calificărilor)  Detalii cu privire la perioada de probă  Data de începere a activităţii pe postul respectiv  Data până la care oferta trebuie semnată, datată şi returnată angajatorului pentru a indica acceptarea ofertei. Respingerea candidaţilor Există situaţii în care organizaţiile nu informează candidaţii cu privire la respingerea candidaturilor lor. Acest lucru denotă lipsă de profesionalism şi de eleganţă, atât din partea persoanelor responsabile de procesul de recrutare şi selecţie, cât şi a organizaţiei în cauză. 67 Candidaţii investesc mult timp şi efort în aplicaţiile lor şi de aceea este nevoie să fie informaţi cu privire la statusul candidaturii lor. Pe de altă parte, deşi primirea de către un candidat a unui răspuns negativ/ refuz este destul de neplăcută, aceasta este totuşi preferabilă lipsei acesteia. 3.3. Introducerea în organizaţie Introducerea este procesul prin care angajaţii sunt primiţi şi întâmpinaţi atunci când se alătură pentru prima dată unei organizaţii şi li se furnizează informaţiile elementare de care au nevoie pentru a se integra rapid şi fără probleme. Introducerea în organizaţie are patru obiective:  să facă mai uşoare etapele preliminare;  să instituie rapid, în mintea noului venit, o atitudine favorabilă faţă de companie, pentru a spori şansele ca acesta să rămână;  în cel mai scurt timp noul angajat să atingă productivitatea maximă;  să reducă riscul ca angajatul să părăsească rapid organizaţia. Motivele importanţei utilizării unui program de introducere în organizaţie:  reducerea costului şi inconvenientelor provocate de demisiile pe parcursul primelor luni de la intrarea în organizaţie  creşterea angajamentului asumat  clarificarea contractului psihologic  accelerarea progresului pe curba învăţării  socializarea. 68 4. Managementul performanţei 4.1. Aspecte introductive Managementul performanţei este definit ca o abordare strategică şi integrată a asigurării succesului de durată în activitatea organizaţiilor, prin îmbunătăţirea performanţei oamenilor care lucrează în ele şi prin dezvoltarea capabilităţilor echipelor şi persoanelor. Un sistem de managementul performanţei constă în totalitatea proceselor utilizate pentru a identifica, încuraja, măsura, evalua, îmbunătăţi şi compensa performanţa angajaţilor dintr-o organizaţie. Figura de mai jos, prezintă managementul performanţei ca o importantă verigă de legătură între strategia organizaţiei şi rezultatele acesteia. Caracteristicile managementului performanţei:  traduce obiectivele companiei în obiective individuale, de echipă, de departament  este un proces continuu şi evolutiv – performanţa se îmbunătăţeşte cu timpul  se bazează pe consens şi cooperare, nu pe control sau coerciţie  încurajează autogestionarea performanţei individuale  impune adoptarea unui stil managerial deschis şi onest şi încurajează comunicarea dintre superiori şi subordonaţi  impune un feedback continuu  măsoară şi evaluează performanţele în comparaţie cu obiectivele convenite de comun acord  se aplică în mod unitar pentru toţi angajaţii şi nu are ca scop primordial să coreleze recompensa financiară cu performanţa. 69 Strategia organizaţiei Activităţi de managementul performanţei:  Definirea performanţei şi identificarea indicatorilor  Măsurarea performanţei individuale  Oferirea de feedback asupra performanţei  Recompensa pe baza performanţei Perfomanţa individuală Rezulate ale procesului de management al performanţei:  Dezvoltare  Productivitate  Promovare  Diciplină  Creşteri salariale corecte  Concedieri Rezultatele organizaţiei Fig. 10. Legătura dintre strategia organizaţiei, rezultatele procesului de management al performanţei şi rezultatele organizaţiei (Sursa Mathis & Jackson, 2000) 70 4.2. Definirea şi măsurarea performanţei Înainte de a o măsura, performanţa trebuie definită. Performanţa este în esenţă ceea ce un angajat face sau nu face. Putem spune că este, dintr-un anumit punct de vedere, este suma rezultatelor obţinute. Dar ne interesează doar rezultatele sau şi modul în care acestea sunt obţinute? Performanţa, totuşi, înseamnă atât comportament, cât şi rezultate. Nefiind doar instrumente de obţinere a unor rezultate, comportamentele sunt, prin ele însele, şi rezultate – produsul efortului fizic şi cerebral depus pentru executarea sarcinilor – şi pot fi judecate aparte de rezultate. Atunci când se gestionează performanţa indivizilor dintr-o organizaţie trebuie avute în vedere atât rezultatele cât şi comportamentele. Din acest punct de vedere putem grupa informaţiile necesare despre performanţa unui anagjat în două categorii:  Informaţii legate de rezultat  Informaţii legate de comportament Informaţii legate de rezultat se referă la ceea ce un angajat a făcut sau a obţinut. Pentru posturile în care aceste rezultate pot fi măsurate cu uşurinţă, o abordare a performanţei bazată pe rezultate este potrivită. Totuşi îndeamnă mai curând la focalizarea atenţiei asupra rezultatelor şi mai puţin asupra modului în care acestea sunt atinse. Informaţiile legate de comportamente se referă la acele coportamente necesare deţinătorului postului pentru a avea succes. De exemplu pentru un vânzător abilitatea de a influenţa poate fi observată şi considerată ca fiind importantă în măsurarea performanţei. În măsurarea performanţei relevanţa criteriilor este un factor foarte important. În general criteriile de măsurare sunt relevante atunci când vizează cele mai 71 importante aspecte ale unui post. Ele post fi deduse din fişa postului şi acoperă următoarele tipuri:  obiective de performanţă  standarde de performanţă sau obiective curente  competenţe de performanţă Obiectivele de performanţă sunt rezultate cuantificabile care urmează a fi realizate şi care pot fi măsurate în termeni cu ar fi: volumul vânzărilor, volumul de produse finite, numărul de contracte noi etc. Acestea se stabilesc în general de comun acord între manager şi subordonat şi acoperă principalele răspunderi ale deţinătorului postului sau aspectele cele mai importante ale unui post. Aşa cum se poate vede din figura nr. 10 aceste obiective derivă din strategia şi obiectivele generale ale organizaţiei.. Tot în categoria obiectivelor intră diverse proiecte de finalizat până la o dată specificată şi care ţin de scopul postului respectiv. Este foarte important la stabilirea acestor obiective, să se ţină cont de toate aspectele importante ale postului respectiv. Conform principiului „primeşti ceea ce măsori”, de exemplu, la măsurarea performanţei unui intervievator, dacă se ia în calcul doar numărul de candidaţi angajaţi şi se omit criterii referitoare la calitatea acestora, rezultatul poate fi că deţinătorul postului se va focaliza doar asupra numărului de angajări şi mai puţin asupra calităţii candidaţilor. Standarde de performanţă (obiective curente) sunt definite ca fiind o enunţare a condiţiilor ce trebuiesc îndeplinite pentru ca o activitate să fie considerată bine îndeplinită. Standardele de performanţă se utilizează atunci când nu se pot stabili obiective determinate pe o perioadă de timp. Definirea standardului de performanţă se face sub forma unei declaraţii, de tipul „este considerat că performanţa îndeplineşte standardul dacă se obţine un rezultat dorit, specificat şi observabil”. De ex: Îndeplinirea zilnică a planului de producţie, conform specificaţiilor de plan. La posturile aflate mai jos în ierarhia unei organizaţii vom întâlni mai multe standarde de performanţă. Competenţe de performanţă Competenţele reprezintă cunoştinţele, deprinderile şi atitudinile de care un 72 angajat are nevoie pentru a îndeplini responsabilităţile unui job într-o manieră satisfăcătoare. Exemplele includ orientare către client, muncă de echipă, iniţiativă, leadership, cunoştinţe tehnice etc. Performanţa de-a lungul anilor e judecată prin prisma acestor competenţe. Alternativ, angajaţii ar putea fi evaluaţi şi recompensaţi în urma dobândirii de noi competenţe necesare pentru a performa într-o nouă poziţie. Un sistem de management al performanţei bazat pe competenţe permite comunicarea valorilor organizaţiei tuturor membrilor şi clarificarea a ceea ce compania aşteaptă de la angajaţii săi. Cu toate acestea o astfel de abordare poate deveni prea complicată sau o sarcină administrativă dificil de organizat şi de dus la bun sfârşit. Mai mult, Sparrow remarcă efectele negative posibile asupra motivaţiei: „Anumitor oameni, o apreciere negativă a competenţelor personale îi afectează mult mai tare decât să li se spună că nu au atins un anumit target”. Un lucru de subliniat este că una dintre particularităţile ţării noastre o reprezintă faptul că românii sunt mai curând dispuşi să accepte că nu au îndeplinit un anumit obiectiv decât o evaluare negativă a unei competenţe comportamentale, romanii fiind orientaţi în general mai curând către menţinerea relaţiilor decât către atingerea obiectivelor. În prezent companiile folosesc diverse sisteme de măsurare a performanţei, unele din ele luând în considerare ca şi criterii de performanţă doar obiective de performanţă sau obiective curente. În cazul acesta se transmite angajaţilor mesajul: doar rezultatele contează, nu şi modul în care acestea sunt atinse. În acelaşi timp, un astfel de sistem permite mai puţin dezvoltarea angajaţilor, care nu întotdeauna reuşesc să înţeleagă care sunt competenţele pe care au nevoie să le obţină sau să le dezvolte pentru a putea atinge obiectivele propuse. Măsura în care aceste criterii de performanţă au fost îndeplinite poate fi exprimat numeric, în procente sau prin intermediul cuvintelor, de ex. „satisfăcător”, „excelent” etc. Uneori poate fi dificil de a ajunge la un acord de către două sau mai multe persoane asupra nivelului de performanţă atins. Şi 73 dacă în cazul obiectivelor de performanţă acest lucru poate fi mai uşor cuantificat, în cazul competenţelor de performanţă procesul devine mai dificil. 4.3. Activităţile principale ale managementului performanţei Activităţile principale ale managementului performanţei sunt:  definirea rolului, în care se convin de comun acord principalele domenii de rezultat şi cerinţe de competenţă (profilul de rol stabileşte scopul rolului, domeniile principale de rezultat şi competenţele esenţiale necesare) Definirea rolului Planificare Acordul de performanţă Analiza performanţei Analiza performanţei Planificarea Acţiune dezvoltării Realizarea performanţei Monitorizare Fig. 11. Procesul ciclic de management al performanţei (Sursa:Armstrong, 2003) 74  acordul sau contractul de performanţă, care defineşte aşteptările:  ce trebuie să realizeze angajatul – obiective  cum va fi măsurată performanţa  ce competenţe sunt necesare pentru a realiza performanţa propusă  planul de dezvoltare personală, care stabileşte acţiunile pe care trebuie să le întreprindă angajaţii în vederea propriei dezvoltări  gestionarea performanţei pe parcursul anului, în care se realizează acţiuni pentru implementarea acordului de performanţă  examinarea performanţei, care este etapa formală de evaluare, are loc o analiză a performanţei realizate pe parcursul unei perioade de timp. 75 5. Dezvoltarea resurselor umane 5.1. Aspecte introductive Dezvoltarea resurselor umane înseamnă asigurarea pentru angajaţi a oportunităţilor de:  învăţare  creştere a abilităţilor şi potenţialului  instruire, menite să îmbunătăţească performanţele individuale, de echipă şi organizaţionale. Scopul acestui proces este de a dezvolta personalul într-un cadru strategic. Avantajele procesului de dezvoltare a resurselor umane se referă la: - pregătirea indivizilor pentru a putea face faţă schimbărilor, ei devenind mai inventivi şi informaţi; - îmbunătăţirea performanţei individului, respectiv a echipei din care face parte; - creşterea satisfacţiei muncii. Elementele esenţiale ale dezvoltării resurselor umane sunt:  învăţarea – definită ca schimbarea relativ permanentă a comportamentului apărută ca urmare a unei experienţe;  educaţia – dezvoltarea cunoştinţelor, valorilor şi a înţelegerii necesare în toate domeniile vieţii;  dezvoltarea – sporirea sau împlinirea potenţialului şi abilităţilor unei persoane (pentru a deveni din ce în ce mai complexă, mai elaborată şi care se distinge de ceilalţi, prin nivel intelectual şi maturitate);  instruirea – modificarea planificată şi sistematică a comportamentelor, prin activităţi şi programe de învăţare ce permit individului să 76 dobândească nivelul de cunoştinţe, aptitudini şi competenţe necesare pentru a-şi îndeplini sarcinile în mod eficient. Celelalte activităţi la care ne putem referi cu privire la dezvoltarea resurselor umane sunt: - Coaching – îndrumarea unei persoane şi implicarea acesteia în propriul proces de dezvoltare, determinând astfel îmbunătăţirea performanţei la locul de muncă, prin generarea unor schimbări comportamentale, dezvoltarea/ îmbunătăţirea abilităţilor, creşterea nivelului motivaţional etc. Coaching-ul permite crearea unui cadru în care persoana îndrumată devine conştientă de anumite procese interne (legate de scopuri, comportamente, motivaţii sau abilităţi), cadru în care aceasta reuşeşte să găsească singură soluţiile de îmbunătăţire. - Mentoring – îndrumarea unui angajat nou de către unul dintre angajaţii cu experienţă, într-o relaţie de tip mentor – discipol. - Training on the job - instruire la locul de muncă – angajatul este îndrumat în timp ce execută o procedură/ sarcină nouă, acesta învăţând prin experimentare. - Training at the job - instruire bazată pe experienţa angajatului – persoana respectivă se dezvoltă pe baza experienţei acumulate până în acel moment, coroborat cu suport teoretic, instrucţiuni şi/ sau manuale care îi sunt puse la dispoziţie la noul loc de muncă. - Shadowing – unul dintre termenii anglo-saxoni dificil de tradus care se referă pe scurt la ceea ce meşterii din trecut numeau “furat de meserie”. Cu alte cuvinte, shadowing se referă la un nou angajat care urmăreşte procesul derulat de unul dintre angajaţii cu experienţă, fiind capabil după un timp să reproducă la rândul său activităţile observate. - Workshop – atelier – întâlnire formală în care participanţii dezbat şi/sau experimentează procese, idei, activităţi cu scopul îmbunătăţirii acestora pe baza experienţei pe care participanţii şi-o împărtăşesc. 77 - Educaţie la distanţă – este un sistem complex şi cu un grad ridicat de flexibilitate, fiind centrat pe persoana care învaţă şi mai puţin pe un program prestabilit. Învăţământul la distanţă (cursuri prin corespondenţă, cursuri on-line etc.) mizează pe capacitatea de învăţare autonomă şi personală a unei persoane şi pe asumarea responsabilităţii asupra propriei învăţări. - Cursuri în cadrul organizaţiei sau în afara organizaţiei – răspund unor nevoi punctuale ale unei companii, care doreşte să investească în dezvoltarea personală şi profesională a propriilor angajaţi. - Rotaţia posturilor (job rotation) – este procesul prin care un angajat ocupă prin rotaţie diferite posturi în cadrul unei organizaţii. Există organizaţii în care procesul se desfăşoară neplanificat, dar şi altele în care procesul este foarte bine planificat, pentru fiecare angajat în parte. 5.2. Învăţarea „A învăţa nu înseamnă, pur şi simplu, a avea o nouă idee. Învăţarea survine atunci când acţionăm efectiv, când detectăm şi corectăm erorile. Cum ştim că ştim ceva? Prin faptul că putem produce ceea ce afirmăm că ştim.” În cadrul învăţării ca activitate, prin intermediul învăţării ca proces, care conduc ambele la obţinerea unor rezultate determinate, dobândim cunoştinţe, abilităţi, competenţe, moduri de comportament etc. care ne permit adaptarea flexibilă şi eficientă la solicitările mediului. Începând cu anii 90, a început să fie utilizat pe scară largă conceptul de „organizaţie care învaţă”, ceea ce a determinat promovarea în paralel şi a altor principii, cum ar fi, de exemplu, cel referitor la valoarea învăţării. Acest lucru a dus la creşterea investiţiilor în resursele umane inclusiv în cadrul companiilor. Învăţarea este permanentă, continuă, fiind coexistentă cu însăşi viaţa omului. “Întreaga viaţă este învăţare şi din acest motiv educaţia nu trebuie să aibă 78 sfârşit” (E. Lindeman). Acesta este un principiu fundamental al zilelor noastre şi anume cel al învăţării permanente (lifelong learning). Învăţarea poate avea loc într-un mediu formal (de ex. şcoli, universităţi etc.), nonformal (diverse instituţii educaţionale, la locul de muncă) şi informal (citirea unei cărţi, navigarea pe Internet etc.). Astfel putem diferenţia între: învăţarea formală, învăţarea nonfomală şi învăţarea informală. În continuare, vom face referire şi vom prezenta succint câteva elemente ale învăţării: 1. Procesul de învăţare – abordează trei arii principale: cunoştinţe (ceea ce trebuie să ştie un individ), deprinderi (ceea ce trebuie să poată face un individ), atitudini (ceea ce trebuie să simtă un individ cu privire la munca sa). În acest context, vorbim despre competenţe, definite ca sisteme integrate de cunoştinţe, abilităţi şi atitudini devenite operaţionale, ceea ce determină flexibilitate comportamentală şi adaptabilitate, dar mai ales eficienţă. 2. Conceptul de curbă de învăţare – se referă la timpul necesar unei persoane lipsite de experienţă pentru a atinge nivelul de performanţă cerut într-un post sau într-o funcţie. 3. Factorii-cheie ai psihologiei învăţării sunt:  Motivaţia - persoanele adulte sunt mai motivate pentru o învăţare care îi ajută în rezolvarea de probleme inerente rolurilor şi responsabilităţilor care le revin, precum şi în cazul în care rezultatele învăţării vin în întâmpinarea unor trebuinţe interioare.  Relevanţa pentru interesele şi opţiunile personale – cei care sunt implicaţi în programele de instruire au o motivaţie intrinsecă şi sunt orientaţi spre un scop bine definit. Totodată, ei sunt selectivi şi atenţi la relevanţa cunoştinţelor şi învaţă cel mai bine când subiectul constituie o valoare cu aplicabilitate imediată. 79  Învăţarea activă (Aud şi uit. Văd şi îmi amintesc. Fac şi înţeleg.). În învăţare sunt implicate operaţii complexe mnezice, cognitive, volitive, de imaginaţie etc.), ceea ce influenţează capacitatea de memorare. Totodată, persoanele adulte învaţă mai bine experimentând. Potrivit piramidei învăţării, reţinem 10% din ceea ce citim, 20% din ceea ce auzim, 30% din ceea ce vedem, 50% din ceea ce auzim şi ce vedem, 70% din ceea ce spunem, 90% din ce spunem şi facem în acelaşi timp.  Libertatea de a face greşeli fără teamă – se referă la crearea unui sentiment de siguranţă, prin implicarea celui care învaţă într-o experienţă de învăţare benefică şi confortabilă. Este importantă crearea unei atmosfere plăcute, lipsite de anxietate, stres, inhibiţii sau prejudecăţi.  Feedback – învăţarea este mai eficientă atunci când se creează o atmosferă deschisă şi suportivă, când climatul psihologic este unul de încredere reciprocă şi de acceptare necondiţionată. De asemenea, primirea unui feedback permanent, suportiv şi încurajator, are un rol important nu doar în îmbunătăţirea performanţei persoanei care învaţă, ci şi în procesul de autoevalure pe care acesta o realizează şi care îl ajută să meargă mai departe şi să cunoască în permanenţă nivelul la care este şi unde trebuie să ajungă.  Libertatea de a învăţa în ritmul propriu şi timpul adecvat fiecăruia – persoana implicată într-un program de formare trebuie să aibă la dispoziţie suficient timp pentru ca procesul de învăţare să decurgă natural, fără anxietăţi şi stres. 4. Ciclul de învăţare al lui Kolb D.A. Kolb a realizat în 1974 o radiografie a procesului de învăţare, propunând un model care este unul de referinţă în literatura de specialitate: modelul învăţării eficiente sau ciclul învăţării experienţiale. Conform autorului, acest model este valabil pentru toate tipurile de învăţare şi pentru toate vârstele. El presupune patru ipostaze ale 80 implicării persoanei în activitatea de învăţare: - experienţa concretă – implicarea în activităţi bine determinate, de tipul „aici şi acum” (a învăţa = a face); - observaţii şi reflecţii asupra unor experienţe concrete, realizate din mai multe perspective (a învăţa = a observa şi reflecta); - conceptualizarea şi generalizarea – presupune integrarea observaţiilor şi reflecţiilor într-o structură logică prin abstractizare şi generalizare (a învăţa = a conceptualiza şi înţelege); - testarea implicaţiilor cunoştinţelor dobândite prin utilizarea lor în rezolvarea unor probleme noi şi foarte diverse (a învăţa = a aplica, a folosi cunoştinţele în rezolvare de probleme). Ciclul de învăţare poate începe în orice stadiu şi trebuie văzut ca o spirală continuă. Fă! Foloseşte! Revizuieşte! Înţelege! Fig. 12. Ciclul învăţării experienţiale (Kolb) 81 Kolb a realizat astfel o delimitare a diferite stiluri de învăţare: - învăţarea convergentă - presupune aplicarea practică a ideilor; - învăţarea divergentă - presupune abilitate imaginativă şi generarea de idei; - învăţarea asimilatoare – presupune crearea de modele teoretice şi stabilirea sensului unor observaţii disparate; - învăţarea acomodatoare – presupune crearea unor planuri şi rezolvarea unor sarcini, implicarea în noi experimente. 5. Stilurile de învăţare - se referă la preferinţa unei persoane pentru metoda prin care poate învăţa şi îşi poate aminti ceea ce a învăţat. Pornind de la studiile lui Kolb, Honey şi Mumford (1986) au descris următoarele stiluri de învăţare:  Stilul activ  Stilul reflexiv  Stilul teoretic  Stilul pragmatic Este important de menţionat că niciunul dintre aceste patru stiluri de învăţare nu este exclusiv. A vorbi despre stilurile de învăţare, despre modurile diferite de a cunoaşte, despre diferenţele între cei care învaţă, este necesar în contextul stabilirii strategiilor efective de instruire, adecvate fiecărui stil de învăţare. De exemplu: - Activii învaţă mai mult din activităţi în care există experienţe noi, probleme, oportunităţi din care să înveţe. Ei preferă activităţi de tipul ,,aici şi acum”, fiind oameni ai momentului. - Reflexivii învaţă mai bine atunci când sunt încurajaţi să privească, să gândească şi să analizeze în detaliu activităţile. Ei au nevoie să li se 82 permită să gândească înainte de a acţiona, să asimileze înainte de a comenta, să aibă oportunitatea să revadă ce s-a întâmplat şi ce au învăţat. - Teoreticienii învaţă cel mai bine din activităţile în care au timp să exploreze metodic asociaţiile şi interrelaţiile dintre idei, evenimente şi situaţii. Ei preferă situaţiile structurate care au scopuri clare. - Pragmaticii învaţă mai bine din situaţiile în care există o legătură evidentă între subiectul în discuţie şi o problemă sau o oportunitate ivită în meseria lor. Ei preferă să se concentreze asupra problemelor practice şi să aibă şansa să testeze/ să practice diverse lucruri. 5.3. Principiile învăţării la adulţi În analiza procesului de formare trebuie examinat rolul participanţilor, al cursanţilor. Indiferent dacă instruirea este pe post pentru o singură persoană sau pentru câteva sute de persoane, pentru a învăţa o nouă procedură, trainerul trebuie să acumuleze cât mai multe informaţii despre cum învaţă adulţii, cum pot fi ajutaţi în procesul de învăţare şi cum pot fi eliminate blocajele în învăţare. Diferenţa dintre stilul în care învaţă adulţii şi felul în care învaţă copiii diferă dintr-o serie de motive:  Adulţii au mai multă experienţă. Au mai multe exemple şi paralele pe care le pot face pe măsură ce învaţă. Un trainer trebuie să dea posibilitatea adulţilor de a împărtăşi grupului experienţa lor pe subiecte relevante pentru topica sesiunii de instruire.  Adulţii sunt gata să înveţe. Copiii rar văd valoarea învăţăturii primite, în afara cazului în care este o abilitate pe care vor s-o dobândească cum ar fi mersul pe bicicletă. Din această cauză o mare parte din treaba profesorului este să-i menţină interesaţi. În afara cazului în care trainingul este privit ca o ameninţare asupra participantului (excepţia de 83 la regulă), adulţii sunt dornici să înveţe şi de aceea se aşteaptă ca profesorul să-i înveţe bine. PEDAGOGIE (elev, clasă, mediu formal) ANDRAGOGIE (adult, informal) Rolul celui care învaţă Motivaţia pentru învăţare Alegerea conţinutului Punctul central al metodei  Urmează instrucţiunile  Dependent  Receptare pasivă -primeşte informaţii  Are o responsabilitate redusă faţă de procesul de învăţare  Externă: forţe sociale (tradiţie, familie, religie).  Elevul nu percepe un beneficiu imediat  Controlată de profesor  Elevul are o posibilitate de alegere scăzută  Acumularea de informaţii, fapte  Oferă idei pe baza experienţei  Interdependent  Participare activă  Responsabil pentru procesul de învăţare  Internă  Cel ce învaţă vede o aplicare imediată  Centrată pe problemele din viaţă sau de la locul de muncă al celui care învaţă  Împărtăşirea şi construirea pe baza experienţei şi cunoştinţelor anterioare Tabelul 6. Diferenţe între pedagogie şi adragogie  Adulţii vor instruire imediată. Copii tind să simtă că ceea ce sunt învăţaţi, este ceva ce le-ar putea fi de folos la un moment dat în viitorul îndepărtat (Când o să cresc mare o să mă fac astronaut). Adulţii, pe de altă parte, vor ca informaţia să le fie prezentată într-un asemenea mod 84 încât să o poată folosi imediat. Ei se aşteaptă să plece din sala de training capabili să facă ceea ce făceau înainte mai bine, sau făcând bine alte lucruri noi.  Adulţii vor ca instruirea să fie practică: De cele mai multe ori au cereri comune: „Săriţi peste poveşti...”, „Treceţi la lucrurile concrete”. Nu supraîncărcaţi participanţii cu mai multă teorie decât este cazul. Dacă este nevoie să prezentaţi teorie faceţi asta cu cuvinte simple, intraţi în detalii folosiţi mijloace vizuale şi experienţe. Ajutaţi participanţii să aplice teoria la experienţe de viaţă şi puneţi întrebări pentru a vă asigura că au înţeles. Informaţia trebuie privită ca un instrument de folosit! Presupuneri în legătura cu învăţarea la adulţi („Modern practice of Adult Education – Andragogy vs. Pedagogy”, Malcom S. Knowles) 2. Un adult trebuie să fie răspunzător de ceea ce învaţă. Informaţiile „servite cu linguriţa”, motivaţia extrinsecă şi pedepsele nu vor duce la învăţare. 3. Unul din scopurile învăţării la adulţi este de a învăţa cum să înveţe – în special învăţând din experienţe directe, personale. 4. Pentru a învăţa cum să înveţe, pe parcursul experienţei de învăţare, adulţii trebuie să se implice într-un proces de autoevaluare, de asemenea ei trebuie să hotărască modul în care îşi vor atinge obiectivele legate de învăţare. 5. Învăţarea apare când comunicarea între persoane este clară, deschisă. 6. Un climat neformal favorizează învăţarea 7. Un grad înalt al participării şi al interacţiunii în cadrul seminarului stimulează învăţarea. 8. Învăţarea poate fi stimulată prin diferite metode şi materiale. 9. Gradul de învăţare creşte când sunt folosite resursele tuturor celor prezenţi, nu numai cele ale formatorilor. 85 10. Gradul de învăţare este mai mare când aşteptările sunt clare şi cunoscute de toată lumea. Walt Disney, unul dintre cei mai creativi manageri defineşte 4 nivele de învăţare: Nivelul 1: Incompetenţa inconştientă – nivelul la care se află o persoană înainte de a înţelege că are nevoie de training. Adulţii aflaţi la acest nivel nu realizează ce nu ştiu sau ce au nevoie să ştie, nu găsesc răspunsuri pentru că nici măcar nu ştiu întrebările. Nivelul 2: Incompetenţa conştientă – Acest nivel apare atunci când adulţii realizează câte nelămuriri au şi cât de multe nu ştiu. Se pot simţi supraîncărcaţi despre cât de mult este de învăţat şi uneori chiar convingerea că nu vor putea reuşi. Nu sunt competenţi şi ştiu asta. Nivelul 3: Competenţa conştientă – Acest nivel apare atunci când cei instruiţi transferă cele învăţate în acţiuni de succes şi capătă încredere că fac lucrurile bine. Sunt competenţi şi ştiu asta. Nivelul 4: Competenţa inconştientă - Este nivelul la care mulţi ajung după ce au făcut ceva pe o perioada lunga de timp şi început să o facă din rutină. Unora nu le place pentru că nu îi mai stimulează. Este o stare periculoasă mai ales dacă în munca lor este nevoie de acurateţe, iar mintea lor este în altă parte în timp ce îndeplinesc sarcinile cerute. 5.4. Instruirea Instruirea poate fi definită ca activitatea cu caracter educaţional desfăşurată în scopul îmbunătăţirii performanţei angajatului în poziţia – postul pe care îl ocupă în prezent. 86 Instruirea este un termen generic care include şi alte activităţi specifice dezvoltării abilităţilor, cunoştinţei şi atitudinii angajaţilor. În sens strict, instruirea se poate referi numai la creşterea nivelului cunoştinţelor şi a îndemânării angajaţilor cu privire la o nouă tehnologie. Scopul instruirii este de a ajuta organizaţia să-şi atingă scopurile prin adăugarea de valoare la principala resursă, angajaţii. Instruirea are ca obiective:  să dezvolte aptitudinile şi competenţele angajaţilor şi să le îmbunătăţească performanţele;  să contribuie la dezvoltarea angajaţilor în cadrul organizaţiei astfel încât viitoarele necesităţi de forţă de muncă ale acesteia să fie satisfăcute;  să reducă timpul necesar învăţării pentru angajaţii numiţi pe un post nou, asigurând dobândirea competenţelor necesare cât mai rapid posibil şi cu cât mai puţine cheltuieli. Pentru asigurarea unei bune instruiri trebuie asigurate o serie de condiţii:  angajaţii trebuie să fie motivaţi să înveţe;  trebuie stabilite standarde de performanţă pentru angajaţii care învaţă;  angajaţii care învaţă trebuie să dispună de îndrumare;  activitatea de învăţare trebuie să ofere satisfacţii celor care învaţă (să fie percepută utilitatea);  învăţarea să fie un proces activ, nu pasiv;  trebuie utilizate tehnici de instruire adecvate;  metodele de învăţare să fie variate;  trebuie alocat timp suficient pentru asimilare;  comportamentul corect trebuie recunoscut şi consolidat;  trebuie recunoscut faptul că există niveluri diferite de învăţare, care necesită metode diferite şi durate de timp diferite. 87 Abordarea activităţilor de instruire şi dezvoltare are la bază următoarele concepte: Abordarea bazată pe competenţă (relaţionarea cu fişa postului): Participanţii din cadrul activităţile de instruire şi dezvoltare sunt orientaţi către îmbunătăţirea cunoştinţelor, abilităţilor şi-sau atitudinii faţă de unul dintre aspectele legate de postul pe care îl ocupă. Activitatea de instruire va fi orientată pe aspecte esenţiale legate de activitatea desfăşurată. Secvenţialitate: Sesiuni de instruire concepute ca părţi logice ale unui program şi nu ca sesiuni separate. Monitorizare: Activităţile de instruire şi dezvoltare vor fi însoţite de un sistem de monitorizare care să permită evaluarea programului cu scopul creşterii eficienţei acestuia. Evaluare: Evaluarea şi stabilirea acţiunilor corective care să permită îmbunătăţirea continuă a activităţilor de instruire şi dezvoltare. Măsurarea rezultatului investiţiei (Return of Investment): evaluarea impactului pe care activităţile de instruire şi dezvoltare l-au avut asupra creşterii eficienţei şi eficacităţii organizaţiei. Procesul de instruire se bazează în primul rând pe o analiză atentă a nevoilor colective şi individuale ale angajaţilor aflate în urma evaluării performanţei angajaţilor şi departamentelor în care aceştia activează. 5.5. Procesul de instruire planificată Planificarea se referă la un ansamblu de operaţii de anticipare a desfăşurării unui program de instruire. Este vorba despre un demers de anticipare a obiectivelor, conţinuturilor, metodelor şi mijloacelor de învăţare, a instrumentelor de evaluare şi a relaţiilor care se stabilesc între toate aceste elemente, în contextul unei modalităţi specifice de organizare a activităţii de 88 instruire. Activitatea de instruire include, pe lângă situaţia de predare - învăţare – evaluare, şi decizii şi reglementări de ordin organizatoric, administrativ, financiar etc. care trebuie luate în considerare în cadrul planificării. În figura de mai jos, este prezentat schematic procesul de instruire planificată: Identificarea nevoilor de instruire Definirea cunoştinţelor, deprinderilor şi atitudinilor ce vor trebui atinse şi a obiectivelor Conceperea programelor de instruire Tehnici Facilităţi Loc de Formatori desfăşurare Implementarea instruirii Evaluarea instruirii Fig. 13. Procesul de instruire planificată (SursaArmstrong, 2003) 89 5.6. Managementul carierei Managementul carierei cuprinde procesele de planificare a carierei şi de asigurare a succesiunii manageriale. Planificarea carierei se referă la modul de avansare a angajaţilor conform necesităţilor organizaţiei, performanţelor angajaţilor, potenţialului acestora şi preferinţelor lor. 5.6.1. Analiza carierei Cariera unei persoane este definită ca fiind secvenţa poziţiilor ocupate de respectiva persoană pe parcursul vieţii. De-a lungul vieţii, cariera unei persoane trece prin mai multe etape, şi anume: Perfor-manţă Creştere? Menţinere Declin Avansare Alegere 25 35 (45) 60 Vârstă Căutare Dezvoltare Menţinere Declin Fig. 14. Etapele carierei (Adaptare după Armstrong, 2003) 90  Etapa de căutare/ explorare, primul stadiu în evoluţia carierei, este caracterizată de auto-analiză (identificarea şi clarificarea intereselor/ posibilităţilor proprii care pot fi ulterior dezvoltate pe parcursul carierei) şi de cunoaşterea diferitelor tipuri de posturi disponibile. În această etapă, tinerii îşi dezvoltă, sub influenţa părinţilor, a profesorilor şi a prietenilor, aşteptări privind cariera. Din nefericire, uneori aceste aşteptări nu sunt realiste. Aşteptările nerealiste pot rămâne în subconştientul persoanelor, iar după un timp să le influenţeze comportamentul creând frustrări, fie lor, fie membrilor organizaţiei din care fac parte.  Etapa de dezvoltare este etapa în care persoanele îşi caută de lucru, îşi găsesc un post, devin acceptaţi într-o organizaţie, învaţă ce au de făcut şi încep să arate semnele unui viitor succes sau eşec. Această etapă este caracterizată de creşterea performanţelor şi de “învăţare din greşeli”. După unii autori, această perioadă este între 25 şi 35 de ani, iar după alţii durează până la 45 de ani.  Etapa de menţinere este a treia etapă, caracterizată de menţinerea la acelaşi nivel a productivităţii. Se mai numeşte şi “platoul” carierei, fiind o perioadă fără o creştere semnificativă a performanţelor.  Declinul se caracterizează prin reducerea interesului faţă de muncă, diminuarea performanţelor personale şi pregătirea pentru pensionare. Persoanele pensionate îşi pierd interesul faţă de dezvoltarea personală, dar pot deveni foarte buni “sfătuitori” şi multe organizaţii utilizează experienţa acumulată de acestea pentru a-i ajuta pe angajaţii lor tineri să se dezvolte. Cu scopul de a promova cariera angajaţilor, companiile concep şi implementează programe de dezvoltare a carierei. Angajaţii sunt evaluaţi pentru determinarea potenţialului propriu şi pentru stabilirea paşilor pe care trebuie să îi facă pentru accesarea unor poziţii cu valoare maximă pentru companie, dar şi pentru ei. 91 5.6.2. Politici de management al carierei Organizaţia trebuie să decidă asupra gradului în care:  promovează managerii din interior;  recrutează sistematic din exterior (încurajează angajaţii să se mute când simt că stagnează şi aduc angajaţi noi);  este nevoită să aducă personal din exterior, previzionând un anumit deficit. Politicile de management al carierei pot fi:  Politici de tipul „a face prin forţe proprii sau a cumpăra din afară” – se referă la faptul că o organizaţie trebuie să decidă asupra gradului în care: - îşi creează şi îşi dezvoltă singură managerii (politica promovării din interior); - recrutează sistematic din exterior; - este nevoită să aducă angajaţi din exterior, anticipând un anumit de deficit de manageri în viitor.  Politicile pe termen scurt sau lung – se referă la modul în care organizaţiile determină orizontul de timp al investiţiilor în carieră. De asemenea, politicile de management al carierei pot fi diferenţiate în:  Politici centrate pe organizaţie - abordarea se face din perspectiva posturilor şi a construirii traseului carierei, ca o succesiune logică a poziţiilor unui individ într-o organizaţie.  Politici centrate pe individ – se focusează pe cariera indivizilor şi mai puţin pe nevoile organizaţionale. Activităţile de dezvoltare a resurselor umane implică suportul conducerii unei organizaţii, dar şi abordarea lor în contextul legăturilor cu celelalte activităţi de resurse umane. Concluzionând, putem afirma că dezvoltarea resurselor umane joacă un rol important în asigurarea succesului unei organizaţii şi în creşterea performanţei angajaţilor ei. 92 6. Sistemul de management al recompenselor Un sistem de recompensare a angajaţilor cuprinde politicile, practicile şi procesele prin care organizaţia îşi recompensează angajaţii, în conformitate cu contribuţiile, aptitudinile şi competenţele lor, precum şi cu valoarea lor pe piaţă. Sistemul este dezvoltat pe baza strategiilor, politicilor şi filozofiei organizaţiei cu privire la recompensarea angajaţilor. POLITICI TEHNICI OBIECTIVE UNIFORMITATE COMPETITIVI-TATE CONTRIBUŢII MANAGEMENT Analiza posturilor Definiţiile pieţei Bazate pe vechimea în muncă Costuri Descrieri Studii de piaţă Bazate pe performanţă Comunicare Evaluare/ Certificare Direcţii politice Standarde de performanţă Schimbare Structură Internă Structura de salarizare Programe de recompensare Evaluare EFICIENŢĂ - Performanţă - Calitate - Clienţi şi -Acţionari - Costuri ECHITATE CONFORMI- TATE Fig. 15. Model de sistem de recompensare (Sursa: Milkovich, Newman, 2005) 93 În figura de mai sus este prezentat un model de sistem de recompensare, care conţine trei părţi principale: 1) obiectivele sistemului de recompensare:  Eficienţa - poate fi exprimată mai specific prin îmbunătăţirea performanţei, creşterea calităţii, asigurarea satisfacţiei clienţilor şi a acţionarilor, respectiv controlul costurilor cu forţa de muncă.  Echitatea - se referă la asigurarea unui tratament echitabil, precum şi la calitatea acestuia de a fi deschis şi uşor de înţeles.  Conformitatea - semnifică concordanţa cu prevederile legale existente care reglementează domeniul respectiv. 2) politicile care formează fundaţia sistemului de recompensare sunt:  Uniformitatea  Competitivitatea externă  Contribuţia angajatului  Managementul sistemului 3) tehnicile care compun sistemul de recompensare:  Uniformitatea se realizează prin intermediul unei secvenţe de tehnici, care începe cu analiza muncii prestate, respectiv a persoanelor care ar putea ocupa postul/ urile respective. Informaţiile despre oameni şi/sau post/ uri sunt colectate, organizate şi evaluate, iar pe baza acestei evaluări este concepută o anumită structură internă.  Competitivitatea externă se stabileşte prin compararea cu modul şi formele prin care competitorii recompensează munca similară. Secvenţa de tehnici cuprinde: identificarea şi definirea a ceea ce înseamnă o piaţă relevantă a muncii la care să se poată face raportarea, realizarea studiilor de salarizare, utilizarea acestor informaţii împreună cu deciziile de politică organizaţională pentru a genera o structură de recompensare.  Accentul asupra contribuţiei aduse de angajat se stabileşte prin creşteri salariale bazate pe performanţă şi/sau vechimea în muncă, planuri de stimulare, posibilitatea de acordare de acţiuni şi alte abordări bazate pe performanţă. Astfel de practici influenţează comportamentul şi atitudinile oamenilor, mai ales deciziile acestora de a se alătura unei 94 Remuneraţia totală Recompensele ne-financiare organizaţii, de a rămâne în cadrul ei şi de a munci cât mai bine.  Sistemul îşi va atinge obiectivele doar printr-un management adecvat, în care trebuie luate în considerare următoarele aspecte: costurile implicate de atragerea şi retenţia personalului, modul în care angajaţilor li s-a comunicat şi au înţeles modul în care sunt recompensaţi, raportarea la piaţă / competitori pentru a putea face revizuirile necesare care să determine adaptarea sistemului la schimbare sau identificarea segmentelor ce trebuie necesită dezvoltare ulterioară. 6.1. Componentele unui sistem de recompensare Un sistem de recompensare se referă la recompensele financiare şi la beneficiile angajaţilor, formând împreună remuneraţia totală. Sistemul include şi recompensele nefinanciare (recunoaşterea aportului angajatului, sentimentul de realizare etc.); în multe cazuri, sistemul include şi procesele de management al performanţei. Salariul de bază Remune-rarea variabilă Recompensele financiare Deţinere a de acţiuni Beneficiile Recunoaş-terea Oportuni-tăţile de dezvoltare Recompensa totală Oportuni-tăţile de carieră Calitatea vieţii pro-fesionale Fig. 16. Componentele recompensei totale (Sursa:Armstrong, 2003) 95 Salariul de bază este un salariu fix care constituie etalonul pentru un anumit post. Remunerarea variabilă (suplimentări la salariul de bază) – la salariul de bază pot fi adăugate recompense financiare suplimentare, în funcţie de aptitudini, competenţă sau experienţă. Principalele tipuri de recompense suplimentare sunt:  remunerarea individuală în funcţie de performanţă  bonus-urile  stimulentele  comisioanele  remunerarea în funcţie de vechime  remunerarea în funcţie de competenţă  remunerarea în funcţie de aptitudini  sporurile  remunerarea în funcţie de contribuţie. Beneficiile angajaţilor, denumite şi remunerare indirectă, includ primele pentru asigurări, maşina de serviciu, biletul de vacanţă pentru concediul anual de odihnă etc. Recompensele nefinanciare reprezintă acele recompense care răspund nevoii oamenilor de împlinire, recunoaştere, responsabilitate, influenţă şi creştere personală. Factori generali care determină nivelurile de salarizare Nivelurile de salarizare sunt etaloane stabilite în funcţie de tarifele de pe piaţă pentru un anumit post, de procesele formale şi informale de evaluare a posturilor şi, uneori, de negocierile colective. 96 Nivelurile de salarizare pentru diferite posturi şi pentru angajaţii individuali sunt determinate sub acţiunea următorilor factori:  valoarea externă a postului – este vorba de nivelul de piaţă al tarifelor pentru diverse posturi, influenţate de factorii economici care operează pe piaţa externă a muncii; aceste tarife sunt determinate prin studii de piaţă;  valoarea internă a postului – valoarea comparativă a postului pe piaţa internă a muncii, determinată prin procesele formale sau informale de evaluare a posturilor;  valoarea persoanei – valoarea atribuită individului respectiv, determinată prin procesele de management al performanţei sau de evaluarea formală ori informală;  contribuţia angajatului respectiv sau a echipei – recompense acordate angajaţilor individuali sau echipelor în funcţie de performanţe, aptitudini sau competenţă;  negocierea colectivă – negocieri salariale cu sindicatele. Scopurile managementului recompenselor Scopul general al managementului recompenselor este de a sprijini atingerea obiectivelor strategice şi pe termen scurt ale organizaţiei, prin asigurarea unei forţe de muncă bine motivate şi competente. Scopurile specifice managementului recompenselor, din punctul de vedere al organizaţiei, sunt următoarele:  să îndeplinească un rol major în comunicarea valorii, a performanţelor, a standardelor şi a aşteptărilor organizaţiei;  să stimuleze comportamente care să contribuie la îndeplinirea obiectivelor organizaţiei şi să ofere o fişă a scorului echilibrat a factorilor responsabili pentru performanţele obţinute;  să susţină programele de schimbare ale organizaţiei în domeniul culturii, proceselor şi al structurii; 97  să susţină înfăptuirea valorilor esenţiale ale organizaţiei în domenii ca inovaţiile, munca în echipă, calitatea, servirea clienţilor, flexibilitatea şi rapiditatea de răspuns;  să furnizeze valoare în schimbul banilor. Din punct de vedere al angajaţilor, scopurile managementului recompenselor sunt:  să-i transforme pe angajaţi în părţi interesate de funcţionarea organizaţiei, îndreptăţiţi să se implice în dezvoltarea politicilor de recompensare care îi afectează;  să-i asigure pe angajaţi că vor fi trataţi echitabil, cinstit şi consecvent în raport cu munca pe care o efectuează şi cu contribuţia pe care o aduc;  să fie transparent – angajaţii trebuie să ştie care sunt politicile organizaţiei în domeniul recompenselor şi cum îi afectează pe ei. Strategia de recompensare Strategia de recompensare defineşte intenţiile organizaţiei cu privire la modul în care doreşte să-şi formuleze politicile şi interesele din acest domeniu, în vederea îndeplinirii obiectivelor ei economice. O bună strategie de recompensare are următoarele trăsături:  se bazează pe valorile şi convingerile organizaţiei;  decurge din strategia economică a organizaţiei şi, în acelaşi timp, contribuie la aceasta;  este guvernată de obiectivele economice şi corespunde strategiei economice;  armonizează competenţele organizaţionale cu cele individuale;  este integrată în ansamblul celorlalte strategii de personal şi de dezvoltare;  este compatibilă cu mediul extern şi cu cel intern al organizaţiei; 98  asigură recompensarea acelor rezultate care corespund obiectivelor organizaţionale esenţiale, stimulând şi consolidând astfel comportamentele dorite;  este practică şi uşor aplicabilă;  este elaborată în urma consultărilor cu principalele grupuri interesate. Conţinutul strategiei de recompensare:  salarii competitive pentru angajaţi  realizarea unui sistem echitabil şi clar definit  restructurarea sistemului de salarizare  utilizarea salarizării ca pârghie pentru îmbunătăţirea performanţelor  delegarea deciziilor de salarizare la managerii direcţi  implicarea angajaţilor în sistemul de recompensare  extinderea muncii în echipă  salarizarea în funcţie de competenţă şi de policalificare. 6.2. Realizarea sistemului de recompensare Pentru a realiza un sistem de recompensare cu caracteristicile descrise anterior, trebuie urmate următoarele etape:  analiza şi evaluarea posturilor: permite elaborarea unui cadru pe care să se fundamenteze deciziile de salarizare. Metodologia cuprinde următoarele etape:  selectarea posturilor reprezentative  stabilirea factorilor care vor fi utilizaţi în evaluarea posturilor  analiza propriu-zisă a posturilor şi rolurilor  stabilirea valorii relative (unul faţă de altul) a posturilor  dezvoltarea structurii de plată (gradarea şi atribuirea valorii de piaţă) 99  stabilirea strategiei de compensaţii şi beneficii a firmei – stabilirea poziţiei pe care compania o deţine în piaţă, posturi şi familii de posturi cu salariu variabil, bonusuri, recompense, beneficii şi altele)  alegerea tipului de structură salarială:  pe clase (diferenţe de 20-50% între minimul şi maximul clasei)  cu benzi extinse (diferenţe de 50% - 80 - 100%)  cu familii de posturi (pe baza structurii funcţionale)  combinat.  analiza tarifelor de pe piaţă (se face prin sondaje de salarizare) şi stabilirea valorilor pentru fiecare nivel. Astfel, va exista o imagine mai bună a sistemului se salarizare al companiei în relaţie cu ceea ce se practică pe piaţă şi se vor putea face corecţiile necesare.  implementarea noului sistem – decizii privind modul în care vor fi realizate creşterile salariale, decizii privind legătura dintre evaluarea performanţei şi creşterea salarială. Există mai multe abordări în aplicarea creşterilor salariale, în concordanţă cu performanţele sau contribuţia adusă de angajaţi, cu aptitudinile sau competenţele dovedite, cu vechimea în cadrul organizaţiei, cu poziţia în ierarhia organizaţiei etc.  comunicarea noului sistem către angajaţi – este foarte important ca organizaţia să comunice angajaţilor ei care sunt politicile şi practicile salariale, respectiv să le explice care este impactul acestor politici asupra fiecărui angajat.  stabilirea modului de revizuire anuală a sistemului de salarizare – sistemul trebuie să fie revizuit cel puţin anual, pentru a se putea face adaptările necesare. Revizuirea anuală a sistemului de salarizare este foarte importantă, justificarea fiind tocmai specificul unui astfel de sistem care nu poate fi conceput într-o formă definitivă şi apoi uitat/ ignorat. Pe parcursul procesului de revizuire, trebuie verificat modul în 100 care funcţionează acest sistem şi care sunt efectele acestuia. Câteva dintre aspectele care trebuie verificate se referă la: rata fluctuaţiei personalului, gradul de implicare şi preocupare al angajaţilor etc. Ceea ce contează cu adevărat este modul în care acest sistem contribuie la atingerea obiectivelor organizaţiei. 101 7. Bibliografie 1. Armstrong Michael – MANAGEMENTUL RESURSELOR UMANE. MANUALDE PRACTICĂ, Ed. CODECS, ed. a 8-a, 2003 2. Bădescu Adriana, Tăucean Ilie – BAZELE MANAGEMENTULUI & MARKETINGULUI (curs şi aplicaţii), Ed. Eurobit, Timişoara, 2001 3. Beardwell Ian, Holden Len – HUMAN RESOURCE MANAGEMENT, third edition, Prentice Hall, 2001 4. Brown R. Donald, Harvey Don – AN EXPERIENTIALAPPROACH TO ORGANIZATION DEVEPOPMENT, seventh edition, Ed. Prentice Hall, USA, 2006 5. Buckingham Marcus - NOW, DISCOVER YOUR STRENGTHS, Ed. The Free Press, 2001 6. Buckingham Marcus, Coffman Curt – MANAGER CONTRA CURENTULUI, Ed. ALLFA, 2004 7. Cole G. A. – ORGANIZATIONAL BEHAVIOR, 1st edition,London, 1998 8. Cole G. A. – MANAGEMENTUL PERSONALULUI, editia a 4 a, Ed. Codecs 2000 9. Covey R. Stephen – EFICIENŢA ÎN 7 TREPTE sau UN ABECEDARAL ÎNŢELEPCIUNII, editia a 5 a, Ed. Allfa, 2000 10. Covey R.Stephen – ETICA LIDERULUI EFICIENT sau CONDUCEREA BAZATĂ PE PRINCIPII, editia 1- a, Ed. Allfa, Bucureşti, 2000 11. Covey R. Stephen, Roger A. & Merril R. Rebecca – MANAGEMENTUL TIMPULUI sau CUM NE STABILIM PRIORITĂŢILE, Ed. Allfa, Bucuresti, 2002 12. Eitington Julius E. – THE WINNING TRAINER, WINNING WAYS TO INVOLVE PEOPLE IN LEARNING third edition, Gulf 102 Publishing 13. Goldsmith Walter, Clutterbuck David – THE WINNING STREAK, Mark II, Ed. Butler &Taner Ltd., Frome, London, 1998 14. Goleman Daniel – INTELIGENŢA EMOŢIONALĂ, Ed. Allfa, Bucuresti, 2004 15. Guirdham Maureen – INTERACTIVE BEHAVIOR AT WORK, 3rd edition, Prentice Hall, 2002 16. Hayes John – INTERPERSONAL SKILLS AT WORK, second edition, 2002 17. Hofstede Geert – MANAGEMENTUL STRUCTURILOR MULTICULTURALE, Software-ul gândirii, Ed. Ecomomică, Bucureşti, 1996 18. Kets de Vries Manfred – LEADERSHIP, Ed. CODECS, 2003 19. Honey Peter, Mumford Alan – THE MANUAL OF LEARNING STYLES, Ed. Ardingly House, 1986 20. Mathis L. Robert, Jackson H. John - HUMAN RESOURCE MANAGEMENT, 9th Edition, 2000 21. Milkovich T. George, Newman M. Jerry, with the assistance of Milkovich Carolyn – COMPENSATION, McGraw-Hill/ Irwin, 8th edition, 2005 22. Nicolescu Ovidiu – MANAGEMENT COMPARAT, Ed. Economică, Bucureşti, 1997 23. Parker M.Glenn – TEAM PLAYERS AND TEAMWORK, Ed. Jossey-Bass Publishers, San Francisco, 1990 24. Pedler Mike – ACTION LEARNING IN PRACTICE, Ed. Gower Publishing Co. Ltd., 1983 25. Robbins P. Steven, Coulter Mary – MANAGEMENT, seventh edition, Ed. Prentice Hall, 2003 26. Rollinson Derek, Broadfield Aysen – ORGANIZATIONAL 103 BEHAVIORAT WORK, 2nd edition, Prentice Hall, 2002 27. Senior Barbara – ORGANISATIONAL CHANGE, Ed. Pitman Publishing, London,1997 28. ***HARVARD BUSINESS REVIEW, Ed. Xerox Corporation, 2002 29. ***PEOPLE CMM – Carnegie Mellon, Software Engineering Institute, Pittsburg, July 2001 